Gürcüstanın Qori rayonunda yaşayan azərbaycanlılar Qarabağa dəstək aksiyası keçirib | Report.az\nGürcüstanın Qori rayonunda yaşayan azərbaycanlılar Qarabağa dəstək aksiyası keçirib\nGürcüstanın Qori rayonunda yaşayan azərbaycanlılar Qarabağa dəstək aksiyası keçirib Aksiya Tadçminda kəndində keçirilib\n8 Aprel , 2016 09:23\nQori. 8 aprel. REPORT.AZ/ Gürcüstanda yaşayan azərbaycanlıların dövlətinə, silahlı qüvvələrimizə dəstək aksiyaları davam edir. Belə aksiyalardan biri də Gürcüstanın paytaxtı Tbilisidən 90 km məsafədə yerləşən Qori rayonunun əsasən azərbaycanlılardan ibarət Tadçminda kəndində keçirilib. Əllərində Azərbaycanın və Gürcüstanın bayraqlarını tutan kənd sakinləri “Vətən bölünməz”, “Şəhidlər ölməz”, “Qarabağ bizimdir, bizim olacaq”, “Yaşasın Azərbaycan”, “Yaşasın Azərbaycan əsgəri”, “Biz birlikdəyik” kimi şüarlar səsləndiriblər. Onlar daim Azərbaycana bağlılıqlarını, səfərbərlik elan ediləcəyi halda müharibəyə qoşulmaq arzusunda olduqlarını bildiriblər.\nAksiyada təkcə azərbaycanlılar deyil, gürcülər və osetinlər də var idi. Onlar da Azərbaycan xalqı ilə həmrəylik nümayiş etdiriblər.\nƏslən gürcü olan Zamira Yudova jurnalistlərə müsahibəsində deyib: “Azərbaycanlılar bizim dostlarımızdır. Biz çox mehriban yaşayırıq. Onların qəmli olmaları bizi narahat edir. Çox istəyirik ki, ermənilər işğal etdikləri Azərbaycan torpaqlarından çıxıb getsinlər. Azərbaycanlılar bundan artıq heç nə istəmirlər, onlar sülhsevər xalqdır. Müharibə yox, sülh olsaydı, əlbəttə hər şey yaxşı olardı. Biz də onların bu istəyini, tələbini müdafiə edirik”.\nKənd sakini Zəminə Ramazanova isə bildirib ki, Ermənistan-Azərbaycan qoşunlarının təmas xəttində baş verənlər onları da ciddi narahat edir: “Biz Azərbaycan Ordusunun düşmənə layiqli cavab verdiyini, torpaqlarımızın bir hissəsini azad etdiyini eşidəndə çox sevindik. Azərbaycan bizim mənəvi Vətənimizdir biz də onu qorumağa borcluyuq. Mən öz oğlumu da Vətən üçün döyüşə göndərməyə hazıram”.\nDigər sakinlər Rafiq Ramazanov və Əkbər Şahverdov da Azərbaycan əsgərinin cəbhədə qazandığı uğurlarına sevindiklərini, səfərbərlik elan olunacağı halda müharibəyə qoşulmaq arzusunda olduqlarını bildiriblər.


Toğrul Əsgərovla bağlı müəmmalar aydınlaşdı\nToğrul Əsgərovla bağlı müəmmalara aydınlıq gətirildi\n12:29 21.12.2017 Qısa URL\nFirdovsi Umudov: "Toğrul Əsgərov hələ ki milli komandada məşq edə bilməz"\nBAKI, 20 dekabr — Sputnik. Bir neçə gün əvvəl ölkənin ən güclü güləşçilərini müəyyən etmək və milli komandanı yenidən qurmaq üçün güləş üzrə Azərbaycan çempionatı keçirilib. Yarışda maraqlı məqamlardan biri, ölkənin ən güclülərindən sayılan, "London 2012" olimpiadasının qızıl mükafatçısı Toğrul Əsgərovun iştirak etməməsi oldu.\nSputnik Azərbaycan Avropa çempionu Toğrul Əsgərovun idmançı kimi karyerasını davam etdirib-etdirməyəcəyi haqqında yaranmış suallara güləş üzrə milli komandanın baş məşqçisi Firdovsi Umudovla aydınlıq gətirib.\nBaş məşqçi bildirib ki, Toğrul Əsgərov məşqlərini davam etdirir: "Ümumdünya Antidopinq Agentliyinin qanunlarına əsasən, qanında dopinq aşkarlanan idmançı milli yığmanın məşqlərində iştirak edə bilməz. Biz də o qaydalara əməl etdiyimiz üçün Toğrul Əsgərov milli komandada yox, şəxsi müəlliminin yanında məşqlərini davam etdirir".\n"Təbii, mən də onun məşqlərinə xüsusi nəzarət edirəm. Onu da deməliyəm ki, Toğrulun zədəsi hələ tam sağalmayıb" — baş məşqçi deyib.\nF.Umudov onu da əlavə edib ki, aprel ayında dopinqə görə verilən cəza bitəndən sonra idmançımız milli yığmada məşqlərini davam etdirəcək: "Daha sonra bir neçə beynəlxalq yarışlarda onu yoxlayacağıq. Məqsədimiz Toğrul Əsgərovu qarşıda gələn "Tokio-2020" Olimpiya oyunlarına hazırlamaqdır".\nQeyd edək ki, 2017-ci il aprel ayında idmançı Toğrul Əsgərovun "higenamin" preparatından istifadə etdiyi məlum olub. Bu dərmanın cari ildən Ümumdünya Antidopinq Agentliyi tərəfindən istifadəsi qadağan edilib. Preparat daha çox çəkini qorumaq üçün qəbul olunur.\nXatırladaq ki, güləşçimiz 1 il müddətinə cəza alıb və bütün yarışlardan kənarlaşdırılıb. Ona tətbiq olunan cəza 2018-ci il aprelin 17-də başa çatacaq.\nToğrul Əsgərovdan sərt cavab\nFirdovsi Umudov: “Toğrul Əsgərov heç yerə getmir”\nBaş məşqçi: "Toğrul Əsgərov ömürlük şikəst ola bilər"\nFirdovsi Umudov, Toğrul Əsgərov, dopinq, güləşçi, yarış


GƏNCƏNİN SƏSİ » Saytın arxivi » Gəncədə seçici fəallığı çox yüksəkdir\nSaytda məqalələrin sayı - 2,439\nXəbərlər (2 433)\nGəncədə seçici fəallığı çox yüksəkdir\nÖlkə ərazisində olduğu kimi, Gəncə şəhərində prezident seçkiləri ilə bağlı səsverməyə start verilib, bütün seçki məntəqələri saat 8:00-da qapılarını seçicilərin üzünə açıb.\n37, 38, 39, 40 saylı Seçki Dairələri üzrə seçkilərin şəffaf, demokratik və ədalətli keçirilməsi üçün hər cür şərait yaradılıb. Seçkilərin gedişatı ilə bağlı məlumatların operativ olaraq ötürülməsi üçün bütün məntəqələr rabitə və yüksəksürətli internetlə təmin olunub.\nProsesi canlı izləmək üçün 40 məntəqədə veb-kamera quraşdırılıb. 4 Seçki Dairəsi üzrə 107 məntəqədə 150 min 869 səsvermə hüququ olan vətəndaşın adı siyahıya alınıb.\n38 saylı Nizami II (Gəncə) Seçki Dairəsinin 5 saylı seçki məntəqəsində saat 8-dən etibarən seçici fəallığı var, artıq ilk seçicilər öz namizədlərinə səs vermək üçün seçki məntəqəsinə üz tutub, müstəqil Azərbaycanın gələcəyini müəyyənləşdirmək naminə öz vətəndaşlıq borclarını yerinə yetirməyə gəliblər.\nMəntəqədə prosesi müşahidə etmək üçün müşahidəçilərin və mətbuat nümayəndələrinin fəaliyyəti üçün əlverişli şərait yaradılıb. Rabitə sistemi, veb-kamera quraşdırılıb. Seçki məntəqələrinə gələn sakinlərdə ruh yüksəkliyi müşahidə olunur. Hamı özünün və ailəsinin, bütövlükdə ölkəsinin sabahı naminə daha layiqli namizədə etibar etmək üçün Konstitusiya hüquqlarından istifadə etməklə vətəndaşlıq borcunu yerinə yetirmək arzusundadır. Elə bu arzu ilə səhər saat 8.00-dan etibarən seçki məntəqəsi dolub, boşalırdı. Seçicilər növbə ilə, heç bir təzyiq olmadan sərbəst şəkildə istədikləri namizədə səs verirlər.\n38 saylı DSK-nın 5 saylı seçki məntəqəsinin sədri Əliağa Səfərəliyev: -Seçkilərə start verildiyi ilk andan məntəqəmizdə coşqu var. Məntəqəmizdə 1363 seçici var. Seçki gününə kimi seçicilər arasında aparılan təşviqat, maarifləndirmə işlərinin nəticəsidir ki, artıq bu coşqunu görürsüz. İnsanlar sərbəst şəkildə məntəqələrə üç tutur. Ümidvarıq ki, günün axırına kimi seçki prosesi mütəşəkkillikə davam edəcək.


Palitra qəzeti “Milli mənəvi dəyərlər və müasirlik” mövzusunda konfrans\n“Milli mənəvi dəyərlər və müasirlik” mövzusunda konfrans\nTarix: 09.06.2015 | Saat: 16:51:00 | E-mail | Çapa göndər\nTərtər şəhərindəki Gənclər Mərkəzində “Milli mənəvi dəyərlər və müasirlik” mövzusunda konfrans keçirilib.\nDini Qurumlarla İş üzrə Dövlət Komitəsinin (DQİDK) və Qafqaz Müsəlmanları İdarəsinin (QMİ) Tərtər Rayon İcra Hakimiyyətinin dəstəyi ilə keçirdiyi konfransda din xadimləri, ictimaiyyət nümayəndələri, ziyalılar, gənclər iştirak ediblər.\nKonfrans iştirakçıları əvvəlcə ümummilli lider Heydər Əliyevin abidəsi önünə gül-çiçək düzüb, xatirəsini ehtiramla yad ediblər.\nTədbirin açılışında çıxış edən Tərtər Rayon İcra Hakimiyyətinin başçısı Müstəqim Məmmədov bildirib ki, ölkəmizdə milli mənəvi dəyərlərə, tarixi-dini abidələrə, eləcə də dini icmaların və din xadimlərinin fəaliyyətinə yüksək qayğı göstərilir. Azərbaycan tolerant ölkədir və burada bütün dinlərin nümayəndələri azad, sülh, qarşılıqlı hörmət şəraitində yaşayırlar. Tərtər rayonunda dini maarifçilik sahəsində, vətəndaşların radikal dini qruplaşmaların, qeyri-ənənəvi təriqətlərin təsirinə düşməməsi, mövhumata və xurafata meyillənməməsi üçün mütəmadi işlər aparılır. Cəbhə bölgəsində yerləşən Tərtər rayonunda bu gün dini durum sabitdir.\nKonfransda çıxış edən DQİDK sədri Mübariz Qurbanlı xalqımızın əsrlər boyu formalaşdırdığı milli mənəvi dəyərlərdən və onun qorunmasından, əsası ümummilli lider Heydər Əliyev tərəfindən qoyulmuş azərbaycançılıq ideologiyasından bəhs edib. Azərbaycan müstəqilliyini bərpa etdikdən sonra xalqımızın milli mənəvi dəyərlərə qayıdışının sürətləndiyini vurğulayan Komitə sədri deyib ki, Prezident İlham Əliyev tərəfindən həyata keçirilən məqsədyönlü siyasət nəticəsində hazırda ölkəmizdə dövlət-din münasibətləri yüksək səviyyəyə çatıb.\nKomitə sədri bu gün dünyada din pərdəsi adı altında aparılan münaqişələrdən bəhs edərkən bildirib ki, İslam dininin genişlənməsindən narahat olan qüvvələr var. Bu qüvvələr tarixən İslam dininin bütövlüyünü pozmağa, onu parçalamağa çalışıblar. Müxtəlif ölkələrdə İslamı parçalamaq üçün dini cərəyanlar, radikal qruplar yaradılıb. Bu radikal qruplar əslində İslamın gözdən salınmasına, onun zəiflədilməsinə yönəldilib. Azərbaycanın inkişafını, tərəqqisini gözü götürməyən bəzi qüvvələr din vasitəsilə ölkəmizdə təxribat törətmək istəyirlər. Lakin belə qüvvələr heç zaman məqsədlərinə çata bilməyəcəklər. Onların qarşısı hər zaman qətiyyətlə alınır. Azərbaycanda dini radikalizmə qarşı mübarizə qanun çərçivəsində aparılır və bu mübarizədə ən səmərəli vasitə maarifləndirmə işidir. Bu işdə tək hüquq mühafizə orqanları və din xadimləri deyil, eləcə də ziyalılar, ağsaqqallar, müəllimlər fəal olmalıdırlar.\nQMİ-nin sədri şeyxülislam Allahşükür Paşazadə çıxışında ümummilli lider Heydər Əliyevin dövlət müstəqilliyimizin və milli mənəvi dəyərlərimizin qorunmasındakı rolundan danışıb. Bildirib ki, bu gün Azərbaycanda milli mənəvi dəyərlərə qiymət yüksək səviyyədədir. Sovetlər dönəmində Azərbaycanda 17 məscid mövcud idisə, müstəqil Azərbaycanda hazırda 2000-dən artıq ibadət məkanı fəaliyyət göstərir.\nAzərbaycanda hökm sürən tolerantlıq mühitinə diqqəti çəkən QMİ-nin sədri qeyd edib ki, ölkəmizdə ayrı-ayrı dinlər və etiqadlar arasında qarşılıqlı hörmət və etimada əsaslanan əməkdaşlıq münasibətləri hökm sürür. Azərbaycandakı tolerantlıq bütün dünyaya nümunədir.\nKonfransda akademik Vasim Məmmədəliyev və rayon ziyalıları mövzu ilə bağlı çıxış edib, fikirlərini bildiriblər.\nKonfrans başa çatdıqdan sonra QMİ-nin sədri şeyxülislam Allahşükür Paşazadə və DQİDK-nin sədri Mübariz Qurbanlı Tərtər şəhər “Cümə” məscidində dindarlarla görüşüb, məscidə kitablar hədiyyə edib, Bərdədəki İmamzadə kompleksində olublar.


Türkiyə ilə Azərbaycan arasında iqtisadi əməkdaşlıqda yeni üfüqlər\nHər hansı bir ölkə daxilində iqtisadi fəaliyyətin özünəməxsusluğu çoxlu amillərlə şərtlənir. Belə ki, təbii resursların mövcudluğu və müəyyən iqlim şəraiti ilə Milli sərvətin kəmiyyəti və cəmiyyətin demoqrafik quruluşu ilə, Milli mentalitetin xüsusiyyətləri ilə, dövlət, siyasi və ictimai quruluşun xüsusiyyətləri ilə. Bununla yanaşı hər bir ölkənin iqtisadiyyatı, başqa sözlə, onun Milli iqtisadiyyatı bütün dünya iqtisadiyyatı üçün xas olan çoxlu ümumi cəhətlərə malik olmaqla, əsasən ümumi iqtisadi qanunlar əsasında inkişaf edir.\nAzərbaycan iqtisadiyyatının davamlı və dayanıqlı inkişafı təmin edilmişdir. Bu prosesin əsasında ölkəmizdə aparılan uğurlu siyasət dayanır. Son illərdə iqtisadi inkişafın tempinə görə dünyada demək olar ki, birinciliyi əldə saxlayan Azərbaycan bu nailiyyətlərə təkcə özünün təbii resurslarının zənginliyi ilə deyil, əsasən, düzgün müəyyənləşdirilən iqtisadi-siyasi strategiya nəticəsində müvəffəq olmuşdur.\nAzərbaycan və Türkiyə arasında əlaqələrin inkişafı təkcə bu dövlətlərin yox, həm də regionun ümumi tərəqqisinə, sabitliyin bərqərar olmasına mühüm töhfələr verir. Eyni zamanda, türk dünyasının daha sıx şəkildə bir araya gəlməsini bu gün şərtləndirən ən mühüm amillərdən biri də məhz Azərbaycan və Türkiyənin münasibətlərinin inkişafından keçir.\nMöhtərəm Prezidentimiz cənab İlham Əliyev bununla bağlı bildirmişdir: "Türkiyə-Azərbaycan əlaqələri, eyni zamanda, bütün türk dünyası üçün də mühüm rol oynayır. Biz türk dünyasının birləşməsi, türkdilli dövlətlər arasında əlaqələrin inkişafı üçün birgə səylər göstəririk".\nRegionda yeni reallıqların yaranması səbəbindən qardaş Türkiyə ilə əməkdaşlığın iqtisadiyyatın bütün sahələri üzrə, o cümlədən nəqliyyat və infrastruktur sahəsində də yeni perspektivləri meydana çıxır. Cari ilin 29 may tarixində ölkə başçısı cənab İlham Əliyev Türkiyənin nəqliyyat və infrastruktur nazirinin başçılıq etdiyi nümayəndə heyətini qəbul etdiyi zaman bir daha əməkdaşlığın strateji əhəmiyyət kəsb etdiyini və iqtisadi sahələrin qarşılıqlı şəkildə əlaqələndirilməsinin vacib olduğunu bildirmişdir.\nSon illərdə Bakıda müasir üslubda tikilmiş hündürmərtəbəli binalar sırasına əlavə olunan Ümummilli lider Heydər Əliyevin adını daşıyan prospektdə yerləşən İqtisadiyyat Nazirliyinin yeni inzibati binası müasir memarlığı ilə diqqəti cəlb edir. Nazirliyin yeni binasının açılışı dolayısilə Azərbaycanın regionun lider ölkəsi statusunun növbəti təsdiqidir. Düzgün və düşünülmüş siyasət, beynəlxalq təşəbbüslərimiz bu gün ölkəmizi dünyada yalnız sabit və inkişaf edən ölkə deyil, həm də əməkdaşlıq məkanı kimi təqdim edir.


Ermənistan faşist mahiyyəti: - » Yenixeber.org - Oxu xəbərin olsun\nYenixeber.org: Son iki gün ərzində xeyli sayda mülki şəxs erməni təcavüzünün qurbanına çevrilib. Erməni bölmələrinin sentyabrın 27-də Naftalan rayonu ərazisinə atdığı mərminin evə düşməsi nəticəsində evdə olan 5 nəfər həlak olub. Həyatını itirənlərdən ikisi məktəblidir. Bundan başqa, Tərtər və Ağdamda da düşmən təcavüzü mülki şəxslərin həyatına son qoyub, onlarla şəxs yaralanıb. Xüsusilə qeyd edilməlidir ki, düşmən qüvvələri tərəfindən Tərtər rayonunun mərkəzi, o cümlədən əhalinin sıx yaşadığı kəndlər ağır artilleriyadan intensiv atəşə tutulur.\nBeynəlxalq hüququn, dünya ictimaiyyətinin susqunluğu fonunda Azərbaycan Ermənistanın cinayətkar əməllərinə qarşı cavab tədbirləri görməyə məcburdur. Azərbaycanın beynəlxalq hüquqa əməl edərək, öz vətəndaşlarının təhlükəsizliyini qorumağa haqqı və hüququ var. Təcavüzkar Ermənistanı susdurmağın başqa yolu yoxdur. (APA Analitics)\nOxunub: 7142Tarix: 28-09-2020 15:12\nPaşinyanın babasının faşist olduğunu yazan sayt dağıdıldı – FOTOFAKT\nİsrailli politoloq:Faşist əlaltıları bugünkü Ermənistanın qəhrəmanına çevrilib\nABŞ sonuncu faşisti də ölkədən qovdu -95 yaşlı...\nTarix: 19-10-2020 19:29\nTarix: 19-10-2020 19:27


Rusiya sülhməramlılarını Qazaxıstandan çıxaran Rusiya Aerokosmik Qüvvələrinin təyyarəsi Çkalovski aerodromuna uğurla eniş edib, bu barədə RF-nin Müdafiə Nazirliyinin Youtube kanalında bildirilir.\n“Rusiya Aerokosmik Qüvvələrinin 10 ədəd İl-76 hərbi-nəqliyyat təyyarəsi Kollektiv Təhlükəsizlik Müqaviləsi Təşkilatının (KTMT) Kollektiv Sülhməramlı Qüvvələrinin Rusiya sülhməramlıları ilə birlikdə Qazaxıstandan Moskva yaxınlığındakı Çkalovski aerodromuna gəlib”, - deyə nazirliyin açıqlamasında bildirilir.\nGələnlər təntənə ilə qarşılandı. Bundan sonra şəxsi heyət silah, əmlak və hərbi texnikanın boşaldılmasına başlamalı, daha sonra daimi dislokasiya məntəqəsinə getməlidir.\nRİA Novosti Müdafiə Nazirliyinə istinadən xəbər verir ki, yanvarın 17-nə keçən gecə və səhər saatlarında Rusiya hərbçilərinin olduğu 14 təyyarə ölkəyə qayıdıb.\nBundan əvvəl, yanvarın 15-də Rusiya sülhməramlılarının olduğu on təyyarə İvanovo hava limanına enib.\nKTMT sülhməramlıları ölkə prezidenti Kasım-Jomart Tokayevin xahişi ilə Qazaxıstana gedib. O, yanvarın ilk günlərində Qazaxıstanda başlayan etirazların tənzimlənməsində yardım üçün müttəfiqlərə müraciət edib. Mitinqlərə səbəb avtomobil qazının qiymətinin kəskin artması olub. Qazaxıstana Rusiyadan başqa Belarus, Tacikistan, Qırğızıstan və Ermənistan sülhməramlı kontingentlər gətirib. Missiya çərçivəsində sülhməramlılar mühüm infrastruktur və inzibati binaların mühafizəsini həyata keçirib.\nDaha sonra, yanvarın 11-də Tokayev kontingentin yerləşdirilməsindən dörd gün sonra KTMT-nin Qazaxıstandakı missiyasının başa çatdığını elan etdi. Sülhməramlılar yanvarın 13-də ölkəni tərk etməyə başlayıblar. Rusiyanın müdafiə naziri Sergey Şoyqunun dediyi kimi, KTMT hərbçiləri yanvarın 19-dək Qazaxıstanı tamamilə tərk edəcəklər.(armenianreport.com)


Nur-az.com - Prokuror dindarlara ağır cəzalar istəyib\nProkuror dindarlara ağır cəzalar istəyib\nMəhkəmə iclası Bakı Ağır Cinayətlər Məhkəməsində keçirilib\nBu gün Bakı Ağır Cinayətlər Məhkəməsində "Azadxeber.net" saytının baş redaktoru Nicat Əliyev və onunla birlikdə təqsirləndirilən şəxslər Nəsirov Elvin, Camalov Qorxmaz, Hüseynov Elimxan, Hüseynov Samir, Tofiqli Emin, Məmmədov Səfər və Əliyev Əlinin növbəti məhkəmə iclası keçirilib.\nİslamazeri.az-ın xüsusi müxbirinin verdiyi məlumata görə, dövlət ittihamçısı Nicat Əliyevin Cinayət Məcəlləsinin 176.2.1 (4il), 234.1 (2 il), 281.2 (7il), 283.2 (4 il) maddələri ilə təqsirkar bilərək cəmi 10 il müddətinə azadlıqdan məhrum edilməsini hakimdən istəyib.\nDövlət ittihamçısı Elvin Nəsirov və Ceyhun Səfərliyə 10 il, Qorxmaz Camalov, Samin Hüseynov və Valeh Abdullayevə 9 il, Əlimxan Hüseynova 7 il, Emin Tofiqli və Əli Əliyevə 6 il, Səfər Məmmədova isə 5 il həbs cəzasının verilməsini istəyib.\nVəkillər çıxış üçün hakimdən vaxt istəyib. Növbəti məhkəmə iclası 7 noyabr saat 10:30-a təyin olunub.\n4006 dəfə baxılıb


“Zenit” İC-nin yetirməsi qızıl medal qazanıb\nTarix : 2017-09-16 00:38:17\nYunanıstanın paytaxtı Afinada yeniyetmə güləşçilərin dünya çempionatı keçirilib.\nQeyd edək ki, yarışda iştirak edən sərbəst güləşçilərimiz 1 qızıl, 3 gümüş və 1 bürünc medal qazanıblar. Bu nəticə ilə sərbəst güləşçilərimiz komanda hesabında 61 xalla 3-cü nəticə göstərib. Rusiya 73 xalla birinci, ABŞ komandası isə 66 xalla ikinci yeri tutub.\nKomanda hesabında qazanılan qızıl medala isə "Zenit" İdman Cəmiyyətinin yetirməsi Əlihəsən Əmirli sahib olub. 42 kq. çəkidə mübarizə aparan Əlihəsən Əmirli ardıcıl olaraq ABŞ, Qazaxıstan və Yaponiyadan olan rəqiblərini tam üstünlüklə məğlub edərək finala yüksəlib. Güləşçimiz keçirdiyi görüşlərdə rəqiblərindən 33 xal alsa da, heç birinə xal verməyib. Həlledici görüşdə Ə.Əmirli Özbəkistan idmançısı ilə qarşılaşıb. Qarşılaşmanı minimal hesablı üstünlüklə tamamlayan güləşçimiz dünya çempionatının qızıl medalını qazanıb.\nGümüş medallara Mahir Məmmədzadə (50 kq.), Turan Bayramov (58 kq.) və Davud İbrahimov (69 kq.) sahib olublar. Bürünc medala isə Hacımurad Hacıyev (63 kq.) yiyələnib.\nMəlumat üçün bildirək ki, yığma komandamızın üzvləri yunan-Roma güləşi yarışlarında 1 qızıl və 2 gümüş, yeniyetmə qızların yarışında isə 1 qızıl və 1 bürünc (Şahanə Nəzərova (38 kq.) qızıl və Ayşən Yusifova (40 kq.) bürünc ) medala sahib olub.


Kayrosferin yoxa çıxmasının həyat üçün böyük təhlükəsi var\nAvropa Fəza Agentliyi Qrenlandiyadan tutmuş Antarktidaya qədər dünya buz örtüklərinin vəziyyətini öyrənmək üçün peyk vasitəsilə çəkilən bütün görüntüləri sənədləşdirir. Həmin təsvirlər dünyadakı buzun suya nə qədər tez çevrildiyini göstərir.\nYer kürəsinin donmuş hissəsinin adı Kriosferdir. Son bir neçə onillik ərzində Avropa Fəza Agentliyi fəzaya Kriosferin vəziyyətini öyrənmək üçün Sentinels 2 və 3 peykləri göndərib. Peyklərdən alınan xəbərlər isə yaxşı deyil. Avropa Fəza Agentliyindən Mark Drinkvoter: "Biz Krisferin müxtəlif elementlərində böyük dəyişikliklır gördük. Əsasən də Arktik dənizindəki buz qatlarının azalmasını müşahidə etdik. Biz eləcə də Qrenlandiya və Antarktidakı buz örtüklərində böyük dəyişikliklır gördük. Bu isə okendakı suyun səviyyəsininin artması və qurudan dənizə axması deməkdir."\nBu görüntülərdəki qırmizi rənglər Qrenlandiyadakı buzların əridiyi yerlərdir. Bu, Antarkdidanın Brunt buzlağıdır. Burada isə Alyaskanın Kolumbiya buzlağının sürətlə əriməsi göstərilir. Kayrosferin yoxa çıxmasının həyat üçün böyük təhlükəsi var. "Buzlaqların Yer kürəsindəki insanların həyatına böyük təsiri var. Əsasən də Asiyanın cənub-şərq hissələrinə. Oradakı inasanlar dağlardan gələn sulardan istifadə edir" - deyə, Mark Drinkvoter bildirir.\nSon araşdırmaların nəticələri göstərib ki, hər il dünya boyu buzlaqların əriməsi nəticəsində hər il 369 milyard ton qar və buz yoxa çıxır. "Yay mövsümündə buzlaqların və dağlardakı buzların əriməsini müşahidə edirik. Əlbəttə ki, həmin sulardan əkin sahələrinin suvarılması, su-elektrik stansiyalarında, eləcə də içmək üçün hidroelektrik enerjisi istehsalında istifadə olunur. Beləliklə, biz qlobal istiləşməyə səbəb olan iqlim dəyişikliyinin gələcəkdə su qaynaqlarına necə təsir edəcəyindən narahatıq."\nBəzi araşdırmaların nəticələri son 50 ildə Yer kürəsinin 9.6 trilyon ton buz örtüyünü itirdiyini göstərib. Və buzlar əridikcə günəş istisini daha az əks etdirir ki, bu da davamlı ərizmə prosesinə gətirib çıxara bilər.\nAlimlər bu görüntülərin siyasətçilərin İqlim Dəyişikliyi ilə bağlı məlumatlandırılmalarına yardım edəcəyinə ümid edir.


Ağakişi Kazımov: “Qoy Elçin Əfəndiyev də, Anar da incisin. Vecimə deyil”\n2021, 20 Aprel, çərşənbə axşamı, Bakı vaxtı 15:13\n"Teatrın evini yıxdılar. Teatrın hörmətini bir qəpiyə saldılar..."\n"Nazirlikdə bir julik var, otağa girəndə adamın əlinə baxır ki, görüm nə gətirib".\nRejissor Ağakişi Kazımovun AzNews.az-a müsahibəsi\n- Teatr canlı sənətdir. Amma burada istedad əvəzinə “day-dayı” qaydası işləyir...\n- Teatr sənətində tapşırıq ola bilməz. Bu teatrdır. Əgər kimsə aktyorluğu bacarmırsa, “mən ölümlə” o, nə edəcək? 4 il oxuyacaq, sonra onu göndərəcəklər teatrlardan birinə. Görəcəklər ki, onun aktyorluq bacarığı yoxdur, daha onu neyləyəcəklər? Deməli, o, 4 il havayı oxuyub. İndi aktyorluğa gələnlərin çoxu bu sənəti bacarmır. Ona görə də qovulur. İl başında sinifimdə 10 nəfər olubsa, məzuniyyətə gedəndə bu rəqəm 5-ə enib. Hamısını qovmuşam. Müəllimlərin əksəriyyəti ciddidir.\nSovet hökumətinin ilk illərində kino təzə yaranmışdı. Hər bir adam adicə traktorun yer şumlamasına 50 dəfə baxırdı. Sonra kino rəngləşdi. Bundan sonra səsləşdi. Maraq daha da artdı. İndi kino böyük formatdan olub. Bütün bunların belini televiziya qırdı. OSKAR alanlara kimi hamısı televiziyadadır. Heç çoxusu kinoya da getmir. Teatrların hamısı bom-boşdur. Yalandan tamaşaçı var deyə özlərinə əl qatırlar. Hanı o tamaşaçı? Mən getmirəm, bilirəm də ki, orada tamaşaçı yoxdur. Bir aktyor səsini çıxarmır. Nə dillənəcəklər? Dilləri qalıb? Daha nə desinlər? Azərbaycan teatrının evini yıxdılar. Yazdılar, kampaniya təşkil etdilər, Nazirlər Kabinetinə getdilər, axırı nə oldu? Teatrın evini yıxdılar. Teatrın hörmətini bir qəpiyə saldılar. Nə deyəcəklər? Dilləri qalıb ki, danışsınlar da.\n- Yazmağın, kampaniya aparmağın arxasında kreslo söhbəti dayanırdı?\n- Yox. Çünki İsrafil İsrafilov bilmirdi ki, onu “Azdrama”ya direktor qoyacaqlar. Amma yazanların biri direktor, biri də baş rejissor olmaq istəyirdi.\n- Bəs necə oldu?\n- Baş tutmadı. Arzuları ürəyində qaldı.\n- Xalq şairi Sabir Rüstəmxanlı müsahibələrinin birində deyib ki, “nə qədər ki, teatrla bağlı gərəkli islahatlar aparılmayıb o zamana kimi inkişafdan danışmağa dəyməz”...\n- Gərəkli islahat nədir? Bu mütləq açılmalıdı. Gərəkli islahat budur ki, akademik səviyyəsində 10 mütəxəsis yığılmalıdır. İki akademik, iki riyaziyatçı, iki tənqidçi və s. İlk öncə Akademik Milli Dram Teatrından başlayırıq. Bütün tamaşalara baxırıq və yazılı şəkildə rəy veririk. Rəy veririk ki, teatr yoxdur. Və onu sonra prezidentə göndəririk. Yoxdur sözünü demək asan olmayacaq, uzun çəkəcək. Moskva, Kazanda bilet tapmaq olmur. Niyə? Çünki ora tamaşaçı çox gəlir. Bizdə gəlmirlər, teatrı istəmirlər. Oturmuşam evimdə divar boyda ekranım var. Baxıram. 1500 manata alımışam. Nöqtəni basıram dünyaya baxıram. Bu da işimə yaramayanda internetə girirəm. Nəyimə lazımdır teatr?\n- Deyirsiniz ki, teatr yoxdur. Amma “Bu şəhərdə”nin tamaşalarına bilet qalmayıb?\n- O teatrdır bəyəm? Bu adamlar çox aydın və ucuz şəkildə qarşılarına güldürmək məqsədi qoyublar. Bizim camaat bu gülüşə də hərisdir. İstəyir ki, gülsün. Amma nəyə gülsün? Düşüklük nə qədər olar? Kiçik səhnəciklərdən demirəm, bu dəqiqə “Otello” qoy, teatra heç kəs gəlməyəcək. Eləcə də “Vaqif”i qoyaq, yenə də gələn olmayacaq. Niyə? Çünki “Vaqif” kimə lazımdır? Orada şit gülüşlər yoxdur axı. Hamı da bunu cəmiyyətlə bağlayır. Cəmiyyət niyə gülünc gündədir? Teatrı cəmiyyətə kim təbliğ edir? Cəmiyyətə teatrı kim sevdirib? Teatra görə kimin başını sığallayıblar? Heç kim. Gedirsən get, getmirsənsə özün bil. Birincisi, dramaturgiyamız yoxdur. Bax bundan başlamaq lazımdır. Qoy elə Elçin də, Anar da incisin. Vecimə də deyil. İndi gərək, bunlar şah olardı. İclas oldu. Mən orada dedim. Vaxt vardı ki, biz Yazıçılar İttifaqının qarşısından keçəndə titrəyirdik. Deyirdik ki, birdən pilləkənlərdən Səməd Vurğun, Süleyman Rüstəm, Mirzə İbrahimov düşər. Yaxşı düşməz. Özümüzü yığışdırıb keçirdik. Amma\nindi biz Yazıçılar İttifaqının qarşısından keçəndə fit çalırıq. Çünki bizim orada hörmət etdiyimiz yazıçı yoxdur.\n- Anarı, Elçini yazmamaqda ittiham edirsiz?\n- Anarın 70-dən çox yaşı var, gücdən düşüb. Ayda 1000 manat Prezident təqaüdü, 750 deputatlığına görə alır. Özü də oturub kresloda, sədrdir. Sədrliyə görə də 3 min pul alır. Eləcə də Elçin. Nəyinə lazımdır. Niyə özünü incidir?\n- Onda kreslolarını təhvil versinlər?\n- Niyə versin ki? Verməzlər. Kreslosuz onlar kimə lazımdır?\n- Belə çıxır ki, sizdə razılaşırsız ki, Anardan sonra gələnlər ortaya sanballı əsər qoya bilmirlər?\n- Onlar Anardan 10 dəfə aşağıdır. Heç yazmaq istəmirlər. Biri nəsə yazır, onu ərsəyə gətirənə kimi 10 min manat xərci çıxır. Amma bu əsərdən onun 10 qəpik də xeyri çıxmır. Neynirəm onu? Həm yazacam, həm də ziyana düşəcəm?\n- Dramaturqlar da üsyana qalxır. Deyirlər ki, teatra əsər təqdim edirik, amma direktorlar onu yaxına buraxmır?\n- Azərbaycanda narkomaniya baş alıb getməsilə bağlı Firuz Mustafa “Tufandan sonra” əsərini yazdı. Bu tamaşanı qurmaq üçün bir il fikirləşmişəm. Yaxşı bir quruluş tapdım .\n- Teatrın direktoru İsrafil İsrafilov nə deyir?\n- Nə deyəcək? “Mən belə əsərləri bəyənmirəm”- deyir. “Mən hansı əsəri bəyənirəmsə onu da qoyacam. Heç kəs də mənə heç nə deyə bilməz. Mənə Prezident belə tapşırıb”. Amma mən buna inanmıram. Mən rüşvət vermirəm, almıram, rüşvət alıb-verənlərlə durub oturmuram. Bütün fəxri adlarımı da pulsuz almışam. Bir adama buna görə bir qəpik də pul verməmişəm.\n- Rüşvətlə qoyulan əsər cəmiyyətə nə verəcək?\n- Heç nə. Bəlkə də nəsə verəcək. Sadəcə, biz bilmirik.\n- Sabir Rüstəmxanı deyir ki, teatrda tamaşaçılar tum çırtlayır...\n- Keyfiyyətli tamaşa, aktyor, rejissor yoxdur. Keyfiyyətli təşkilatçı olmadığı kimi keyfiyyətli də tamaşaçı yoxdur. Ermənilər bizi çaşdırandan sonra Azərbaycan xalqının teatra olan marağını tərgitdik. Nə teatr? 10 manata bilet alacam. Sonra 10 manat taksiyə verib Əhmədlidən bura gələcəm? İstəmirəm. Belə teatr olmur. Teatrları düzəltmək olar. Yalnız bir şərtlə.\n- O hansı şərtdir?\n- Teatrlara normal rəhbərlik təyin edilsə, normal aktyor seçilsə. Təsəvvür edin ki, işi bilməyənlərə vəzifə verdilər. O da inkişaf adı ilə teatrı yeyir. Məsələn, direktor eşidir ki, filan şəhərdə bir rejissor var. O, Azərbaycanda tamaşa qura bilər. Danışıq zamanı rejissor Azərbaycanda 50 minə tamaşa qoyacağını deyir. Əcnəbi rejissor əsərlə tanış olanda direktor ona “al bu 20 mini, 10 günə tamaşanı hazırla və çıx get”. Belə olar? 10 günlük tamaşa nə olacaq?\n- Olmaz ki, həmin 20 mini elə Azərbaycan rejissorlarına versinlər?\n- Çünki öz rejissorlarımıza versələr, yeyintinin üstü açılacaq. Mən bu sənətə gələndən Mədəniyyət və Turizm Nazirliyində bir iki nəfər yaxşı adam işləyib. Yerdə qalanların hamısı julikdir. Səmimi deyirəm, onlar təmiz adamlar deyil. Amma mən bunu Əbülfəz Qarayev və Vaqif Ödər Bayatılıya şamil edə bilmərəm, onlar çox yaxşı adamdır. Nazirlikdə bir julik var, otağa girəndə adamın əlinə baxır ki, görüm nə gətirib. Bu ələ baxan juliklər Azərbaycan mədəniyyətinin evini yıxdılar.\nYasin Qarayev: «Teatrda Əliyevin yox, Putinin şəkli olmalıydı?»\nMəşhur rejissor Azərbaycan teatrında tamaşa hazırlamağa razılıq verib\nGənc Tamaşaçılar Teatrı 85-ci mövsümü «Park Bulvar»da açır\nTeatrı küçələrə daşıyanlar


Satış / Bina evi, Баку, 171 000 ₼\nÜnvantibb uninin yani\nQiymət 171000 ₼\nİDEAL TƏKLİF... TƏCİLİ SATİLİR... Nəsimi rayonu, Tibb uni yaxınlığında yerləşən yeni inşa edilmiş 21 mərtəbəli binanın 8-ci mərtəbəsində 115kv.m sahəsi olan 3otaqlı,ƏLA TƏMİRLİ, ƏŞYALI, Dövlət çıxarış sənətli (KUPÇA) mənzil satılır. Mənzildə su,işıq,qaz daimi fasiləsiz verilir. Mənzil yüksək səviyyədə təmir olunub. Mənzilin təmirində keyfiyyətli materiallardan istifadə olunub.\nBinanin panaramasi tibb unisine baxir. Bina super marketlərə, ticarət mərkəzlərinə, uşaq baxçalarına, orta məktəblərə yaxın ərazidə inşa edilib. Mənzil haqqında ətraflı məlumat almaq istəyənlər aşağıdakı telefon nömrələri ilə əlaqə saxlaya bilərlər. SATIŞDA TƏMİRLİ, TƏMİRSİZ MƏNZİLLƏR, HƏYƏT EVLƏRİ VƏ OBYEKTLƏR VAR!!!


Milli Məclisin Daxili Nizamnaməsi dəyişdirilir: Parlament hansı hallarda buraxıla bilər? – Yenicag.Az\nAna Səhifə Banner Milli Məclisin Daxili Nizamnaməsi dəyişdirilir: Parlament hansı hallarda buraxıla bilər?\nMilli Məclisin Daxili Nizamnaməsi dəyişdirilir: Parlament hansı hallarda buraxıla bilər?\nYeni Çağ Media Qrupu – Oktyabr 30, 2018 - 18:45\n“Milli Məclisin Daxili Nizamnaməsi haqqında” qanuna dəyişikliklər layihəsi müzakirəyə çıxarılıb.\nYenicag.az xəbər verir ki, parlamentin bu gün keçirilən plenar iclasında müzakirə olunan layihədə deputatlara yönəlik intizam tədbirlərinin dəyişdirilməsi nəzərədə tutulub.\nİrəli sürülən dəyişikliklərdə əsas diqqət Milli Məclisin Daxili Nizamnaməsinin 47-ci maddəsinə (Parlamentdaxili məsuliyyətə cəlb olunan Milli Məclisin deputatına intizam tədbirlərinin tətbiqi qaydası) yönəlib.\nTəklif edilən dəyişikliyə əsasən, Milli Məclisin Daxili Nizamnaməsinin 45-ci maddəsinin birinci hissəsinin 1-ci bəndində göstərilən əsas olduqda, Milli Məclisin, yaxud onun komitə və ya komissiyasının iclaslarına sədrlik edən tərəfindən Milli Məclisin deputatı barəsində xəbərdarlıq, söz kəsmə və ya iclas salonundan çıxarma intizam tədbiri tətbiq edilə bilər. Yaxud töhmət intizam tədbirinin tətbiq edilməsi üçün İntizam Komissiyasına təqdimat göndərilir.\nEyni zamanda, Milli Məclisin Daxili Nizamnaməsinə parlamentin buraxılmasını ehtiva edən yeni 23-2 maddəsi təklif olunub.\nBu maddəyə əsasən, Milli Məclis aşağıdakı hallarda buraxıla bilər:\nAzərbaycan Konstitusiyasının 98-ci maddəsinin I hissəsinə uyğun olaraq, Milli Məclisin eyni çağırışı bir il ərzində iki dəfə Nazirlər Kabinetinə etimadsızlıq göstərdikdə və ya Konstitusiya Məhkəməsinin, Ali Məhkəmənin və Mərkəzi Bank İdarə Heyətinin kollegial fəaliyyəti üçün zəruri olan sayda üzvlüyə namizədləri Prezident tərəfindən iki dəfə təqdim edildikdən sonra, bu Daxili Nizamnamənin 26-cı maddəsinin birinci hissəsində müəyyən edilmiş müddətdə təyin etmədikdə, habelə Konstitusiyasının 96-cı maddəsinin II, III, IV və V hissələrində, 97-ci maddədə göstərilən vəzifələrini aradan qaldırıla bilməyən səbəblər üzündən icra etmədikdə ölkə Prezidenti Milli Məclisi buraxır.\nDaxili Nizamnamə, Milli Məclis, parlament,


"KapitalBank" vətəndaşın dizini necə yerə gətirib? - ŞİKAYƏT » XalqXeber.Az | Son xeberler Azerbaycan xeberleri\nXalqXeber.Az » İqtisadiyyat » "KapitalBank" vətəndaşın dizini necə yerə gətirib? - ŞİKAYƏT\n"KapitalBank" vətəndaşın dizini necə yerə gətirib? - ŞİKAYƏT\n«Son ümidimiz olan pensiyamı, uşaq bağçasında işləyən, əməkhaqqı 150 manat olan həyat yoldaşımın pulunu karta oturan kimi ələ keçirirlər». İmişli sakini Tofiq Əhmədov bu şikayətlə müraciət edib. Onun sözlərinə görə, 2013-cü ilin dekabrında «Kapitalbank»dan 5 min manat kredit götürüb. Zamin həyat yoldaşı Gülbəniz Əhmədova olub.\nTofiq Əhmədov kredit götürərkən İmişli rayon Suvarma Sistemləri İdarəsində texnik vəzifəsində işləyib. 2014-cü ilin iyununda işdən çıxarılıb. 2015-ci ilin iyulunadək hər ay 193 manat olmaqla, kredit borcunu ödəməkdə davam edib. Həmin vaxtdan gəliri olmadığından kredit borcunu ödəməsində çətinlik yaranıb. «Kapitalbank» 2016-cı ilin yanvarında məhkəməyə müraciət edib. İmişli rayon Məhkəməsinin hakimi Ülvi Qəmbərov «Kapitalbank»ın verdiyi kredit borcuna əlavə 1291 manat faiz borcu hesablanması haqda iddiasını təmin edib. T.Əhmədov 2016-cı ilin iyununda məhkəmə qərarından rayon məhkəməsinə şikayət edib. Xahiş edib ki, vəziyyəti nəzərə alınsın, faizlər silinsin, əlavə borc hesablanması dayandırılsın:\n«Ailə başçısıyam, işsizəm. Himayəmdə 6 nəfər var. Bu günə qədər dövlətdən heç bir yardım görməmişəm. İmişli rayon Məşğulluq İdarəsində işsiz kimi qeydiyyatdayam. Bunu hakimə də dedim. Bildirdim ki, bankın tələbi yıxılana balta vurmaq kimi şeydir. Mən krediti ödəyə bilmirəmsə, əlavə 1291 manat məbləğində faizi əlavə olaraq mənə yükləməyin nə adı var? Hakim vəziyyətimi nəzərə aldı, həmin əlavə hesablanan 1291 manat borcu sildi, əlavə faiz hesablanmasının dayandırılması haqda qərar verdi. Bank isə qərardan apellyasiya şikayəti verdi. Mənə 5 min manat kreditə qol çəkdirib 4 min 600 manat pul veriblər. Hər ay da əsas borc, üstündə də 23 faiz əlavəsini məndən geri alıblar. Götürdüyüm öhdəliyi yerinə yetirməkdən qəsdən, bilərəkdən yayınmıram. Gəlirim olanda ödəmişəm, iş versinlər, gedim işləyim, qalanını da ödəyim. Onsuz da işsizlikdən çətin durumdayıq, bir tərəfdən də bankın bizi əlavə borc-xərclə yükləməsi isə yaxşı nəticələnməz, bizi ailəvi intihara sürükləyirlər».\nŞirvan Apellyasiya Məhkəməsinin hakimi Namiq Məmmədov bu ilin martında bankın apellyasiya şikayətinə baxıb və mühasibat ekspertizasının keçirilməsi haqda qərar çıxarıb. T.Əhmədovsa hesab edir ki, nəinki ekspertiza təyin olunmalı, ümumiyyətlə, şikayət rədd edilməliydi. Çünki məhkəmənin hansı qərarı verəcəyindən asılı olmayaraq, onsuz da o, işsiz olduğu və gəlirsiz qaldığı müddətdə məbləği ödəyə bilməyəcək: «Bunlar insanların heysiyyəti ilə oynayırlar. Həm heysiyyəti ilə, həm də həyatı ilə... Mən deyirəm, pulum olsaydı, müqavilə üzrə öhdəliyimi yerinə yetirərdim. Məhkəmə isə əlavə faizlərin təkrar hesablanmasına görə ekspertiza təyin edir. Üstəlik də, 150 manat əlavə ekspertiza xərci mənim ayağımda qalacaq».\n«Kapitalbank»ın İmişli filialından bildirilib ki, hazırda bankın şikayətinə Şirvan Apellyasiya Məhkəməsində baxıldığından məsələyə hər hansı münasibət bildirə bilməzlər: «Məhkəmə nə qərar versə, ona tabeyik», – filialdan qeyd olunub.\nHazırda «Kapitalbank» həm T.Əhmədovun pensiyasını, həm də həyat yoldaşının əməkhaqqını qəpiyinə qədər kartlarından tutur. Üstəlik də, özü dediyi kimi, 1291 manatla yüklənib. Çarəsiz qalan vətəndaş da Mərkəzi Bankın sədri Elman Rüstəmovdan tutmuş, 1-ci vitse-prezident Mehriban Əliyevayadək hamıya müraciət edib, kömək istəyib.\nT.Əhmədovun istədiyi odur ki, həm pensiyadan, həm də həyat yoldaşının əməkhaqqından ümumilikdə 40 faiz tutulsun, bank kartlarda, heç olmasa, çörək almağa qəpik-quruş saxlasın.\nHüquqşünas Vaqif Alıyev deyir, bankın vətəndaşın təqaüd, yaxud maaş kartından yüz faiz tutması qanunsuzdur: «Bu, vətəndaşın «yağmalanması» deməkdir. Qanunla, bank vətəndaşdan gəlirinin 55 faizə qədərini tuta bilər».\nHüquqşünasın sözlərinə görə, belə vəziyyətdə, vətəndaş özü bankı məhkəməyə verə bilər.


Əli və Nino — ilk dəfə 1937-ci ildə Vyanada alman dilində E.P. Tal Verlaq tərəfindən nəşr edilən və indiyədək dünyanın 33 dilinə tərcümə edilən məhəbbət romanı. Əsərin ilk nəşrində müəllif kimi Qurban Səid göstərilmişdir. Rəsmi sənədlərə əsasən Qurban Səid avstriyalı baronessa Elfrida fon Ehrenfelsin təxəllüsüdür. Buna görə də uzun illər əsərin həqiqi müəllifi Elfrida fon Ehrenfels hesab olunurdu. Lakin, amerikalı şərqşünas Tom Rayz əsərin əslən Azərbaycandan olan yəhudi mənşəli yazıçı Lev Nissembauma məxsus olduğunu, baronessa Elfrida fon Ehrenfelsin isə yalnız onun məşuqəsi olmasını sübut edə bilmişdi. Bu sübut ciddi sənədlər və arqumentlərlə müşaiyət olunduğu üçün dünyada qəbul olunmuş əsas variant hesab olunur. Betti Bleyer və başqaları onun müəllifliyini dana bilmir, lakin əsəri Y.V. Çəmənzəminlidən əldə etdiyini isbat etməyə çalışırlar.\nBir qisim tədqiqatçılar Qurban Səid adının Bakı yəhudisi Lev Nissembaumun, digərləri isə Yusif Vəzir Çəmənzəminlinin təxəllüsü olduğunu qeyd edirlər. Qərb tədqiqatçıları və naşirləri "Əli və Nino"nun keçən əsrin 20-ci illərində Bakıdan Almaniyaya mühacirət etmiş yəhudi mənşəli Lev Nissembaum olduğunu bildirirlər. Almaniyada yaşayan tədqiqatçı Nuridə Atəşi isə əslində Lev Nissembaumun müsəlman kimi doğulduğunu, əsl adının Məhəmməd Əsəd bəy olduğunu iddia edir.\nQurban Səid adının yazıçı Yusif Vəzir Çəmənzəminlinin təxəllüsü olduğunu iddia edənlər də var. Çəmənzəminlinin oğlu Orxan Vəzirov bildirir ki, bunu vaxtilə Ceyhun Hacıbəyli təsdiqləyib. Həmçinin, Azərbaycan Yazıçılar Birliyi 1993-cü ildə qəbul etdiyi qərarda əsərin müəllifinin Y.V.Çəmənzəminli olduğunu təsdiq etmişdir.Mündəricat\n"Əli və Nino"nun Azərbaycan dilinə tərcüməsi\nQurban Səidin alman dilində yazdığı və alman dilində ilk dəfə 1937-ci ildə Vyana şəhərində çap edilmiş "Əli və Nino" romanı ilk dəfə 1970-ci illərin əvvəlində Almaniyanın Münhen şəhərində "Azadlıq" radiosunda qismən tərcümə olunub radio proqramı şəklində efirdə səsləndirilmişdir. O zaman əsər almancadan ingiliscəyə, ingiliscədən türkcəyə tərcümə olunmuşdu. Radiodakı tərcümə əsas etibarilə Türkiyə türkcəsindən dilimizə keçirilmişdir. 1989-cu ildə Azərbaycan Yazıçılar İttifaqının sədr müavini, "Azərbaycan" ədəbi-bədiii jurnalının baş redaktoru, yazıçı, mərhum Yusif Səmədoğlunun şəxsi xahişi əsasında "Əli və Nino" romanı tanınmış jurnalist və publisist, "Azadlıq" radiosunun Azərbaycan redaksiyasının o zamankı baş redaktoru Mirzə Xəzər tərəfindən almancadan tam olaraq Azərbaycan dilinə tərcümə edilmişdir. Mirzə Xəzər əsərin Azərbaycan dilində olan mətnini 1989-cu ilin sentyabrında Hollandiyanın paytaxtı Amsterdamda Yusif Səmədoğluna təhvil vermişdir. Azərbaycanda siyasi vəziyyət gərginləşdiyi və sonradan Qara Yanvar faciəsi baş verdiyi üçün romanın çapı ləngidi. Nəhayət 1990-cı ilin mart-aprel-may aylarında əsərin Mirzə Xəzərin tərcüməsində mətni "Azərbaycan" jurnalının 3 nömrəsində tam olaraq çap edildi. Mirzə Xəzərin tərcüməsində "Əli və Nino" romanı dəfələrlə nəşr edilmiş və indiyədək nəşr edilir, böyük maraqla Azərbaycanda oxunur. Mirzə Xəzər romanın tərcüməsi üçün ona ayrılan qonorarı, 5 min sovet manatını Yusif Səmədoğluna Münhendən vəkalətnamə verərək 1990-cı il Qara Yanvar günlərində həlak olmuş şəhidlərdən birinin ailəsinə verilməsini xahiş etmişdir. Onun xahişinə əməl olundu, qonorar Bakıda şəhid ailəsinə təqdim olundu.\nƏli və Ninonun ilk tamaşası\n2007-ci ilin 2, 3, 4 və 16 mart tarixində Mirzə Xəzərin tərcümə etdiyi "Əli və Nino " romanı əsasında ilk dəfə olaraq virtual dekorasiyalı ritual faciənin premyerası oldu. Həmin ilin ən yaxşı tamaşası kimi böyük anşlaqlarla keçən tamaşaya iki gənc rejissor – Elvin Mirzəyev və İmaməddin Həsənov quruluş vermişdi.\nAzərbaycanda Əli və Ninonun ilk səhnə ifaçıları Elvin Mirzəyev və Nigar Həsənzadədir. Səfər xan Şirvanşır rolunda Respublikanın əməkdar artisti Ayşad Məmmədov çıxış edib.\nTarix: 15.03.2013 / 20:47 Müəllif: *_*M_O_N_I_K_A*_* Baxılıb: 663\tBölmə: Kitablar elm


Dos. Yusif Alıyev Qazi Universitetinin keçirdiyi konfransda ermənilərin törətdiyi soyqırım haqqında çıxış edib – Dövlət Pedaqoji Universiteti\nDos. Yusif Alıyev Qazi Universitetinin keçirdiyi konfransda ermənilərin törətdiyi soyqırım haqqında çıxış edib\nDövlət Pedaqoji Universiteti - Dos. Yusif Alıyev Qazi Universitetinin keçirdiyi konfransda ermənilərin törətdiyi soyqırım haqqında çıxış edib\n5 may 2021-ci il tarixində Türkiyənin Qazi Universitetinin Qazi Təhsil Fakültəsinin təşkilatçılığı ilə “I dünya müharibəsi illərində ermənilərin törətdiyi kültürəl soyqırım” mövzusunda konfrans keçirilib. Tədbirdə Qazi Universitetinin rektoru Prof. Dr. Musa Yıldız, Qazi Universitetinin Təhsil Fakültəsinin dekanı prof. dr. Mahmut Selvi, prof. Dr. Alev Çakmakoğlu və digər akademik heyət iştirak ediblər. ADPU-nun Quba filialının direktoru dosent Yusif Alıyev də konfransda məruzəçi qismində çıxış edib və ermənilərin Anadolu türklərinə və azərbaycanlılara qarşı törədilmiş soyqırım həqiqətlərini konfrans vasitəsilə dünya ictimaiyyətinə çatdırıb.\nDirektor çıxışında ermənilərin Quba rayonunda da törətdikləri soyqırım faktları ilə bağlı detalları da bölüşüb. Bildirib ki, 1878-ci ildə Rus-Türk müharibəsində Osmanlının məğlubiyyəti ilə indiki Türkiyənin Şərq ərazilərinin işğalı zamanı buradakı rus ordusunun dəstəyi ilə ermənilər Türk qardaşlarımızı qətl edərək, bu qətliamın izini kütləvi məzarlıq vasitəsilə itirməyə çalışıblar. Lakin bu yalnız Türkiyədə baş verməyib: “1918-ci ildə Rusiyanın I Cahan savaşından Lenin dekreti ilə çıxmasından sonra Rus ordusu baxımsız halda qalıb. Xeyli silahla silahlanmış ruslar öz silahlarını emrənilərə verərək öz döyüş mövqelərindən çəkilmək, öz evlərinə getmək istəyiblər. Ermənilər rusların bu silahları ilə Azərbaycanın əli yalın kəndlərinə hücumlar edərək əhalisi ilə birlikdə yer üzündən siliblər. 1918-ci ildə bolşeviklərin dəstəyi ilə Azərbaycanın Quba rayonunda bir gün ərzində 9 min sivil, günahsız insan qətlə yetirilib. Azərbaycan multikultural dövlətdir. Çalışdığım Quba rayonu isə etnik tərkibinə görə, regionun ən rəngarəng ərazisidir. Burada 26 etnik azlıq yaşayır. Onlar tarixən heç vaxt bir-birilərinə qarşı olmayıblar. Ermənilər 1918-ci ildə bu xalqların hər bir nüməyəndəsini qırğına məruz qoyaraq heç bir milli dəyərə məhəl qoymamışdır. 2007-ci ildə Qubada qazıntı işləri aparılarkən təsadüf nəticəsində kütləvi məzarlıq aşkarlanıb və həminn dövrün müsibətləri üzə çıxmışdır. Prezident İlham Əliyevin sərəncamı ilə həmin yerdə Quba Soyqırım Memorial Kompleksi inşa olunub”.\nDos.Y. Alıyev həm də vurğulayıb ki, Azərbaycanın 70 il SSRİ tabeliyində olduğu vaxt ona tarixini unutdurmağa çalışıblar: “O zaman bizə qardaş Türkiyənin tarixini belə, düşmən olaraq öyrədiblər. Tariximizdəki qanlı haisələri o dövrlərdəki anti-bolşevik qüvvələrin üsyanı kimi qiymətləndiriblər. 1990-cı illərdə azadlığa qovuşduqdan sonra müstəqilliyimizin ilk günündə Türkiyənin dəstək verməsi və bizi tanımasından sonra tariximizi real faktlarla öyrəndik. Məlum oldu ki, 1918-ci ildə martın 31-dən Aprelin 2-dək ermənilər Azərbaycanda 30 mindən çox sivili qanına qəltan edib, məscidləri yandırıblar. Onlar heç bir qadına, uşağa, qocaya rəhm etməyiblər. Lakin 1918-ci il, 28 may tarixində Azərbaycan Şərqdə ilk Demokratik Cümhuriyyəti elan edib. Son günlərini yaşayan Osmanlı imperiyası Ənvər Paşanın başçılığı ilə qardaş köməyini əsirgəmədən Azərbaycana ordu göndərərək Gəncəyə daxil olub və ermənilərin Azərbaycanın əhalisini məhv edərək Gəncəyə doğru gəldiyi dövrdə Azərbaycanın yeni yaranmış diviziyasının köməyi ilə qanlı şiddətli döyüşlər gedib. O dövrdə Türk İslam ordusunun qəhrəmanlığı dilərdə dastan olub. Hazırda folklorumuzda Nuri paşanın şəninə yazılmış çoxlu əfsanə, nağıl, rəvayətlər var. Təəssüf ki, 70 il ərzində Nuri paşanı, Qafqaz İslam Ordusunu bizə düşmən, işğalçı qüvvə kimi təqdim edibər. Əslində isə 1918-ci ilin avqustun 5-də Bakıya hücum təşkil olunub. Bakıda 70 mindən çox erməni, rus, bolşevik tərkibli qoşunlar Azərbaycan ordusuna qarşı müqavimət göstəriblər. İlk döyüş uğursuz olsa da, sentyabrın 15-də Nuri paşanın başçılığı ilə Əliağa Şıxlinskinin təşkil etdiyi saldırıda düşmən məğlub olub. 60 min havadarın olmasına baxmayaraq, ermənilər Qafqaz İslam Ordusu, Azərbaycan Milli Diviziyası qarşısında duruş gətirə bilməmiş, öz mal-dövlətini ataraq, Xəzər dənizindəki gəmilərə minərək qaçıblar. Türkiyənin köməyi olmasaydı, biz o dövrdə Azərbaycanın bağımsızlığını heç bir halda əbədiyyən yaşada bilməzdik. O vaxt Osmanlı süqutunu yaşasa da, son anda qardaşlıq, vəfa bocunu yerinə yetirib”.\nFilialın direktoru çıxışında Azərbaycan Respublikasının Dövlət Bayrağının formalaşmasının tarixinə də nəzər salıb. Bildirib ki, Azərbaycan Milli Hökuməti bayrağını eynilə Osmanlı bayrağı ilə oxşar, yalnız ulduzunu səkkizguşəli edib: “O zaman Tomson Osmanlı dövlətinin bayrağına oxşar bayraq görərkən bunun hansı ölkəyə məxsus olduğunu soruşub. Yeni Azərbaycan dövləti sözünü eşitdikdə isə bunu yasaq edib. Hazırda bu arxada gördüyünüz Azərbaycan və Türkiyənin əbədi dostluq rəmzi olan bayraqlarımız hər zaman bir yerdə olacaq. Rəngi, hansı formada olması önəmli deyil. Önəmli olan var olduqca vəfa bocunun yerinə yetirilməsidir. İkinci Qarabağ müharibəsində də Türkiyənin Azərbaycanın yanında olması, bizim bu gücü hiss edərək Ali Baş Komandanın ətrafında birləşməyimiz nəticəsində Qarabağ işğaldan azad edilib. Bu qələbə ilə Qarsda, İzmirdə, Vanda, Qarabağda, Bakıda, Qubada qətl edilən türklərin qisası alınmış olub. Azərbaycan Ordusu bu zəfəri Türkiyə ilə birgə qazandığı üçün çox məmnunuq. Bu dostluq hansısa ehtiyac bağları üzərində qurulmayıb. Atatürkün istiqlal mücadiləsində bolşeviklər Azərbaycanda hakimiyyətə gəldiyi zaman Nəriman Nərimanovdan borc olaraq istiqlal savaşında kömək istəməsi zamanı N. Nərimanov Atatürkə yazmışdır: “Paşam, qardaş qardaşa borc verməz”.\n“Bu gün biz tariximizdəki erməni soyqırımından göz yaşı tökməklə deyil, ibrət dərsi çıxarmaqla hərəkət etməliyik”.\nDirektor Yusif Alıyev həmçinin bildirib ki, ABŞ Prezidenti Baydenin erməni soyqırımı ifadəsini işlətməsi çox gülüncdür və Azərbaycan ali təhsil müəssisələrinin hər birində buna qarşı reaksiyalar olub: “Bütün dünya Türk birliyindən qorxur. Türkün tarixini hər kəs gözəl bilir. Biz sizlərdən ilham alırıq. Bu cür simpoziumları təşkil etdiyinizə görə, təşəkkürümüzü bildiririk”.\nÇıxışdan sonra Türkiyəli professor və akademik heyət mühüm faktlara görə dosent Yusif Alıyevə təşəkkürünü bildirib, vurğulayıblar ki, qardaş Azərbaycanda tariximiz haqqında belə ətraflı məlumatların var olması bizim gücümüzü dünyaya bir daha sübut edir, bu gücün daha da artması üçün isə səngər qəhrəmanları ilə yanaşı, dosent Yusif Alıyev kimi ziyalı qəhrəmanlara da ehtiyac var. Qeyd edilib ki, ortaq şəhidlərin ruhları yalnız birlik çərçivəsində şad ola bilər və bunun fərqindədirlər.\nÇıxışı link vasitəsilə izləyə bilərsiniz: https://www.youtube.com/watch?v=NhfIBcOWOf4


"Rusiya Hava Yolları” (RHY) istifadədə olan 125 təyyarənin hamısını Rusiya reyestrinə keçirib.\n"Kommersant.az" xəbər verir ki, bu barədə TASS aviaşirkətin mətbuat xidmətinə istinadən məlumat yayıb.\nRHY vurğulayıb ki, təyyarələrin Rusiya Federasiyasının yurisdiksiyasına verilməsi ilə bağlı bütün prosedurlar Rusiya aviasiya qanunvericiliyinə uyğun olaraq həyata keçirilir. Rusiyanın uçuşa yararlılıq sertifikatlarının alınması aviadaşıyıcıya ölkənin ucqar regionları ilə hava əlaqəsi üçün xarici istehsal olan təyyarələrdən istifadəni davam etdirməyə imkan verəcək.\nAviaşirkətin məlumatına görə, "Rusiya” Airbus A319/320, həmçinin Boeing 737, 777 və 747 təyyarələrinə malikdir.\nXatırladaq ki, Ukraynaya qarşı hərbi əməliyyata başlayandan sonra Avropa İttifaqının Rusiyaya qarşı tətbiq etdiyi sanksiyalar Rusiyanın aviasiya sənayesinə də təsir edib. Xüsusilə, Aİ təyyarələrin və təyyarə hissələrinin yeni tədarükünü, həmçinin təyyarələrə texniki qulluq və sığortanı qadağan edib. İcarəyə götürülmüş təyyarələrin bu ayın sonuna kimi icarəyə verənə qaytarılması tələb olunurdu, bundan sonra Rusiya aviadaşıyıcıları xaricdə təyyarələrin həbsi ilə üzləşiblər - 1367 təyyarədən 78-i həbs edilib.\nRusiya Federal Hava Nəqliyyatı Agentliyi icarəyə götürülmüş təyyarələri olan aviaşirkətləri beynəlxalq uçuşları dayandırmağa çağırıb və hökumət onlara olan hüquqların qeydiyyata alınması təklifi ilə çıxış edib ki, bu da səlahiyyətlilərə görə, xarici təyyarələrdən ölkə daxilində uçuşlar üçün istifadəyə icazə verəcək.\nSpiker “Azərbaycan” əvəzinə “Azərbaycan SSR”i dedi\nMİDA-nın 500 mənzil satması iddiası ilə bağlı açıqlama\nBritaniya Rusiyadan qaz idxalını 75% azaldıb\nRusiya və ABŞ bir neçə sahədə əməkdaşlığı dayandırır\nTürkiyədə inflyasiya 74%-ə çatdı


Kamran Quliyevin polisə verdiyi İT mütəxəssisi: "Neftçi”ni məhkəməyə verəcəm - İdmanXəbər\nKamran Quliyevin polisə verdiyi İT mütəxəssisi: “Neftçi”ni məhkəməyə verəcəm\n“Neftçi”nin prezidenti Kamran Quliyev klubun keçmiş İT mütəxəssisi Kamran Abdullayev barədə Bakı şəhər Baş Polis idarəsinə şikayət ərizəsi ilə müraciət edib. Klub Abdullayevi işdən ayrılandan sonra “Neftçi”nin veb-səhifəsinin login və parolunu geri verməməkdə, əlavə pul istəməkdə günahlandırır. Amma…\nKamran Abdullayev bunların yalan olduğunu bildirib. İT mütəxəssisi klub rəhbərliyinə qarşı məhkəmə iddiası da qaldırmaq fikrindədi: “Əslində, yalan məlumat yayıblar. İki il əvvəl işdən özüm çıxmışam, ştatda deyildim, müqavilə ilə əməkdaşlıq edirdik. Verdikləri maaş qane etmədi, mən də başqa iş tapıb çıxdım. Çıxanda login-parolu təhvil vermişəm. Əlimdə bunu sübut edəcək faktım da var. Sadəcə, onlar login-parolu itiriblər. Ondan sonra mənə bir neçə dəfə müraciət etdilər. Mən də demişəm ki, istəsəz, bərpa etməyə çalışaram, bu mənim işimdi. Login-parolun bərpasının əlavə xidmət olduğunu deyib, normal haqqımı istəmişəm. Onlara heç vaxt deməmişəm ki, mənə pul verməlisiz-filan. Login-parolu itiriblərsə, mənim problemim deyil. Söhbət belə olub. Ancaq onlar yalan məlumat yayıblar”.\nSaytlarda da görmüşəm bunu, yalan məlumat yaydıqları üçün mən də məhkəməyə müraciət edə bilərəm. “Neftçi”nin şikayəti ilə bağlı polisdən mənə zəng olub, idarəyə getməmişəm. Bu barədə danışmamaq haqqım var, açıqlama vermək istəmirəm. Təbii ki, “Neftçi” rəhbərliyi etdiyi səhvi başa düşüb şikayəti geri götürməsə, mən də əks-iddia qaldırıb, onları məhkəməyə verəcəm. Çünki login və parolu onlara təhvil verdiyimi sübut edən faktım var”. sportinfo.az\nİspaniyadan Bakıya “ordu” gəlir – “Qarabağ”la oyun üçün


Millət vəkili rayonlardan gələn taksilərə xüsusi lisenziya verilməsini təklif edib\n20 Oktyabr 2015 16:14 (UTC+04:00)\n"Nazirlər Kabinetinin rayon qeydiyyatında olan avtomobillərin Bakıya buraxılmaması ilə bağlı qərarına tərəddüdlə yanaşıram. Bu qərar rayon camaatını narahat edir".\nMovqe.az-ın məlumatına görə, bunu Milli Məclisin bu gün keçirilən iclasında "Avtomobil nəqliyyatı haqqında" qanuna dəyişiklik və əlavələr müzakirəsi zamanı millət vəkili Musa Quliyev deyib.\nBundan başqa, millət vəkili taksi sürücüləri üçün vahid geyim formasının tətbiqini təklif edib. Onun fikrincə taksi sürücülərinin geyimi bəzi hallarda nəqliyyatın təhlükəsiz idarə olunmasına problem yaradır. M. Quliyev taksi sürücülərinin avtomobildə siqaret çəkməsinə qadağa qoyulmasının da tərəfdarıdır. Onun fikrincə, taksi sürücülərinin siqaret çəkməsi ölkəyə gələn qonaqlar və xidmətdən istifadə edənlərin sağlamlığına zərər vurur.\nA.Əliyev əlavə edib ki, yeni salınan qəsəbə və məhəllələrə də marşrutlar açılmalıdır.


Hava Limanı - “28 May” ekspress marşrut xətti bərpa edilir\n17:00 06.06.2021 (Yenilənib 17:01 06.06.2021)\nH1 ekspres marşrut xətti üzrə avtobuslar müəyyən olunan hərəkət sxeminə uyğun olaraq sərnişinlərimizin xidmətində olacaq.\nBAKI, 6 iyun - Sputnik. Bazar ertəsi, iyunun 7-dən Hava limanı - “28 May” - H1 ekspres marşrut xətti üzrə sərnişindaşımaları bərpa edilir.\nSputnik Azərbaycan bildirir ki, bu barədə Bakı Nəqliyyat Agentliyi sosial şəbəkədə elan yerləşdirib.\nQeyd olunur ki, H1 ekspres marşrut xətti üzrə avtobuslar müəyyən olunan hərəkət sxeminə uyğun olaraq sərnişinlərimizin xidmətində olacaq. O da bildirilib ki, qiymət və dayanacaqlar dəyişilməyib: gediş haqqı 1,30 manat, 28 May-Suraxanı yerüstü keçid (Baku Expo mərkəzi yaxınlığı) - Hava limanı və əks istiqamətdir.\nMarşrutun hərəkət cədvəli ilə bu linkdən tanış olmaq mümkündür.\nBildirək ki, iyunun 10-dan etibarən Rusiya və Türkiyə vətəndaşları da hava yolu ilə Azərbaycana səfər edə biləcəklər.\nİyunun 10-dan Rusiya vətəndaşları hava yolu ilə Azərbaycana səfər edə biləcəklər\nBakıda bu yollar on gün bağlı olacaq\navtobus, "28 May", hava limanı\nİsveç millisi Polşa yığmasına qalib gələrək AVRO-2020 pley-off mərhələsinə çıxıb\n22:01 23.06.2021 (Yenilənib 22:15 23.06.2021)\nİsveçlilər "E" qrupunda İspaniya, Polşa və Slovakiya komandalarını geridə qoyaraq birinci yeri tutublar.\nFutbol üzrə İsveç milli komandası Polşa millsini məğlub edərək Avropa çempionatının qrup mərhələsində "E" qrupunda birinci yeri tutub.\nSankt-Peterburqda keçirilən qarşılaşma 3:2 hesabı ilə skandinaviyalıların xeyrinə başa çatıb.\nİsveç komandasında qolları Emil Forsberq (2 və 59-cu dəqiqələrdə) və Biktor Klasson (90+4) vurublar. Polşa komandasında isə Robert Levandovski rəqib qapısının torunu iki dəfə silkələyib (61,84).\nStadionda oyuna 14252 azarkeş tamaşa edib.\nBeləliklə, İsveç millisi qrupda 7 xal toplayaraq birinci yerdən 1/8 finala çıxıb. Hesabında 1 xal olan Polşa yığması isə qrupda son yerdə qərarlaşaraq turnirdə çıxışlarını başa vurub.


Texnologiya Universitetinin əməkdaşı Prezidentə müraciət etdi – Xural qəzeti\nXural Yazıldığı tarix 6 Mart 2018\nMəhkəmədə bəraət alan Texnologiya Universitetinin əməkdaşı Azər Allahverdiyev Prezident İlham Əliyevə müraciət edib.\nTendensiya.com həmin müraciəti təqdim edir:\nSizə 11 aprel 2018 ci ildə keçirilən prezident seçkilərində uğurlar arzulayıram. İnanıram ki, xalqımız sizə layiqli prezident kimi sizə səs verəcək.\nTexnologiya Universitetində işdən kənarlaşdırılan əməkdaşların hər birinin öhdəsində 4-5 nəfər ailə üzvünün olmasını nəzərə alaraq, yüzlərlə insanın maddi durumunun dözülməz hala salınmasının qarşısını almağınızı sizdən, bir gənc kimi xahiş edirəm, sizdə atasız, sizdən övladınız kimi xahiş edirəm.\nAkif Süleymanov Universitetin istənilən əməkdaşını hansı yolla olur olsun işdən kənarlaşdırmaq fikirinə düşübsə, insanlığa, rektorluğa yaraşmayan belə üsullara əl atır. Bu dəhşətdir ki, şərləmə kampaniyasında Universitetin tələbə qızlarından və xanım əməkdaşlardan mütamadi istifadə olunub. Mənim üzümə qoyulan qızlardan biri, Texnologiya Universitetinin “Qiyabi və Distant təhsil mərkəzinin” mütəxəssisi Zamiqə Xəlilovanın atası Gəncə 34 saylı orta məktəbin direktoru Yuris Xəlilovdur. Siz ,cənab prezident dəfələrlə məmur övladlarına qarşı, məmurlara xəbərdarlıq edibsiz, buna baxmayaraq Texnologiya Universitetin rektoru Akif Süleymanovun oğlu Şamil Süleymanov özbaşınalıqla, Gəncə 34 nümrəli məktəbin direktoru Yuris Xəlilovun qızı Zamiqə Xəlilova üzə durmaqla, şər-böhtan atmaqla təhsilə ləkə gətirirlər. Bu faktdır ki, rektor Akif Süleymanovun, Gəncə 34 nümrəli məktəbin direktoru Yuris Xəlilovun, hər iki direktorların övladları sizin məmur özbaşınalığı haqqında etdiyiniz xəbərdarlığınıza məhəl qoymur.\nCənab prezident sizdən xahişim budur ki, Akif Süleymanovun yarıtmaz idarəçiliyi sayəsində Texnologiya Universiteti Dövlət Universitetlərinin içində ən axırıncı sıralarda yer alıb. Texnologiya Universitetinin rektoru Akif Süleymanovu, Gəncə 34 nümrəli məktəbin direktoru Yuris Xəlilovu övladlarının özbaşınalığına görə, şər-böhtan atdıqları üçün, vəzifə səlahiyyətlərini aşmaqlarına, dövlətimizə xəyanət etdikləri üçün, tutduqları vəzifədən azad edəsiniz, onları Azərbaycan Respublikasının qanunlarının qarşısında cavab verməyi üçün ciddi tədbir görəsiniz. Sizə bir daha 11 aprel 2018 ci ildə keçirilən prezident seçkilərində uğurlar arzulayıram, inanıram ki, xalqımız sizə səs verəcək, layiqli prezident kimi seçilib, ölkələr içində siyasətinizlə Azərbaycan Respubllikasının “BAYRAĞINI”ön sıralarda dalğalandıracaqsız.\nTexnologiya Universitetinin əməkdaşı Azər Allahverdiyev…”(tendensiya.com)\nMir Şahinin kanalında kimlər var? – Afət Telmanqızı danışdı


- Sizin fikirlərinizdən belə aydın olur ki, Rusiyanın təzyiqinə görə Azərbaycan uzun illər sonra da Avropa İttifaqı ilə Assosiativ sazişi imzalaya bilməyəcək.\n- Assosiativ sazişi nə Ermənistan, nə də Belarusiya imzalaya biləcək. Biləsiniz ki, biz tək deyilik. Ukrayna və Gürcüstan de-yure Rusiyanın orbitindən çıxdı, ancaq faktiki bəlli deyil, necədir. Onlar imzaladılar, bitdi. Avropa İttifaqı bundan sonra Azərbaycanı, Ermənistanı, Belarusiyanı təhrik etməyəcək ki, Assosiativ sazişi imzalayın. Məncə, hələ bir müddət strateji əməkdaşlıq müqaviləsi ilə onlar öz əməkdaşlıqlarını quracaqlar, yəni bununla keçinəcəklər.\n- Azərbaycanın Avropa Şurası Parlament Assambleyasındakı nümayəndə heyətinin rəhbəri Səməd Seyidov iki gün öncə açıqlamasında deyib ki, sazişin imzalanması ilə münasibətlər növbəti mərhələyə keçəcək. Növbəti mərhələyə keçəcək deyəndə S. Səmədov gələcəkdə Assosiativ sazişin imzalanacağını nəzərdə tutur?\n- İnanmıram, Assosiativ razılaşmanın imzalanması hələ gündəlikdə durmur. Ancaq növbəti mərhələdə söhbət dərin əməkdaşlıqdan gedəcək. Mənə elə gəlir ki, o, bunu nəzərdə tutur. Çünki bu, hərtərəfli deyil, Azərbaycanın qeyd etdiyi kimi strateji əməkdaşlıq müqaviləsidir. Hər halda Azərbaycan belə adlandırır. Bu əməkdaşlıq müqaviləsinin imzalanması Azərbaycanda islahatlarına aparılmasına təkan verəcək, islahatlar qaçılmazdır. Söhbət ondan getmir ki, hökumət və yaxud cəmiyyət bunu istəyir. Xeyr, bu islahatlar qaçılmaz olacaq. Çünki faktiki olaraq Azərbaycan özünün yaxşı idarəetmə sistemini Avropa İttifaqı üçün açıq elan edəcək. Bundan sonra, islahatların və proseslərin geriyə dönüşü yoxdur, yalnız irəliyə gedəcək. Yalnız inkişaf, yaxud müəyyən dimanikanın gətirilməsi üçün bu islahatlar gedəcək, yoxsa geriyə dönüş olmayacaq. O baxımdan, mənə elə gəlir ki, yeni mərhələdən söhbət gedir.\n- Avropa İttifaqı-Azərbaycan Parlament Əməkdaşlıq Komitəsinin həmsədri Cavanşir Feyziyev isə deyib ki, 400 səhifədən artıq nəzərdə tutulan sənəddə əks olunan müddəalar həm Azərbaycan, həm də Avropa İttifaqı ölkələrinin siyasi, iqtisadi, ticari, humanitar əlaqələrini tənzimlədiyini deyir. Amma konkret heç nə açıqlanmır. İmzalanması nəzərdə tutulan müqavilədə əks olunan müddəalar ictimaiyyətə açıqlanmalı deyilmi?\n- Cavanşir müəllim Avropa “Şərq Tərəfdaşlığı” proqramının 4 prinsipi əsasında razılaşmanın əldə oluncağından danışır. Mənə görə sənəd elə 4 bölmədən ibarət olacaq. Təbii ki, sənəd açıqlanmalıdır və sənəd barəsində ictimaiyyətin məlumatı olmalıdır. Bu, qaydalardan biridir. Ancaq nəzərə alsaq ki, Gürcüstan və Ukrayna ilə Assosiativ razılaşma imzalananda, hətta Ermənistanla əməkdaşlıq müqaviləsi imzalananda da belə ictimaiyyət nümayəndələri bu məlumatları sonda, imzalanmaya bir neçə gün, yaxud 1-2 həftə qalmış əldə etdi. Ona görə, bu sənədlə bağlı təxəyyülün məhsullarını xüsusən düşüncə mərkəzləri, ekspertlər, jurnalistlər cəmiyyətə ötürməliydi. Yəni bizdə razılaşma sənədini araşdıra, onu təhlil edə biləcək ən azı jurnalist yazısı yoxdur və yaxud araşdırma mərkəzlərinin təhlil yazısı yoxdur. Biz hamımız, bu işlə məşğul olan adamlar nəzəri olaraq bilirik ki, hansı bəndlər var və hansı bəndlər ətrafında razılaşma gedə bilər. Eyni zamanda Ermənistanın da Avropa İttifaqı ilə müqaviləsi var və Ermənistan ictimaiyyətinin müqavilənin təhlili sənədləri var. Ancaq bizim cəmiyyət çox tənbəldir, elə gözləyir ki, hökumət açıq elan etsin və sonra da cəmiyyət onu müzakirə etsin. Mən özümü də müəyyən qədər günahkar sayıram. Mənim o sənədlərin mövcudluğu barəsində təsəvvürüm ola-ola indiyə kimi belə bir təhlil, araşdırma sənədi yazmamışam, ancaq yazı yazmışam, müsahibələr vermişəm. Siyasi partiyaların, vətəndaş cəmiyyətinin böyük günahı odur ki, indiyə kimi biz millətin başının altına yastıq qoyuruq. Əslində, milləti biz məlumatlandırmalıydıq, biz deməliydik ki, bu bəndlər var, onların heç birini etməmişik. Ancaq bizdən fərqli olaraq Ermənistanda, Ukraynada, Gürcüstanda, Moldovada hələ sənədin adı çıxmamış artıq vətəndaş cəmiyyətinin nümayəndələri təhlil yazıları verirdilər, camaat ondan bilirdi ki, bu bəndlər əsasında razılaşmalar gedəcək. Biz isə ancaq hökumətdən açıqlama gözləyirik. Hökumət açıqlamanı sonda verir. Başqa ölkələrin də təcrübəsi göstərdi ki, hökumət faktiki olaraq bu sənədlərlə bağlı tam açıq mövqe və yaxud tam mətni 1-2 həftə qalmış verir. Ona görə günah bizimdir.\n- Bildiyimiz kimi, ilin əvvəlində Avropa Birliyi Dünya Bankı ilə birgə Şərq Tərəfdaşlığı ölkələrinə infrastruktur layihələri çərçivəsində təxminən 13 milyard avro ayırmaq haqqında qərar qəbul edib. Layihə çərçivəsində üçüncü ən böyük vəsait Azərbaycana ayrılıb, yəni 2 milyard 78 milyon avro nəzərdə tutulub. Bu vəsait hərtərfli saziş imzalanandan sonra Azərbaycana yatırılıcaq, yoxsa necə? Bununla bağlı heç bir informasiya yoxdur.\n- Məncə, o 10 il ərzində olacaq. Təbii ki, bu vəsaitin sazişə aidiyyatı var. Saziş o vəsaiti institutlaşdıracaq. Yəni sazişlə artıq Avropa Birliyi bu ayrılan vəsaitə nəzarəti gücləndirəcək. O yardım infrastruktur layihələrinə ayrılır. Sazişin olmağı burada tam önəmli də deyil, saziş sadəcə o nəzarəti institutlaşdırır. Məsələn, Avropa Birliyi digər ölkələrə məhkəmə sisteminin islahatları ilə bağlı pul ayrır və o pulu Avropa Birliyi büdcəyə keçirir, büdcəyə nəzarət də Avropa İttifaqı vasitəsilə olur. Mən bildiyim qədər müqavilə imzalamış dövlətlər hələ o pulu qəbul etməyiblər. Çünki büdcəyə nəzarəti Avropa İttifaqına vermək üçün mexanizmlər bəlli deyil. Tutaq ki, Avropa o pulu keçirdi və pula nəzarəti necə edəcəklər? Bu sistem hələ tam işlənmədiyi üçün mən inanmıram ki, belə tezliklə pulların xərclənmə prosesi getsin. Azərbaycana ayrılan 2 milyarddan çox vəsait 10 il çəkəcək və konkret marşurutlar üzərə infrastrukturun qurulmasına sərf oluncaq vəsaitdir\n- Əvəz bəy, dünya ölkələrinin əksəriyyəti, o cümlədən də post-sovet ölkələri Ümumdünya Ticarət Təşkilatına üzv olsalar da, Azərbaycanın bu saziş çərçivəsində belə bu təşkilata üz olunması müzakirə belə olunmur. Bu, nə ilə əlaqədardır? Azərbaycan hökuməti niyə bu təşkilata üzv olmaq istəmir?\n- Azərbyacan Ümumdünya Ticarət Təşkilatına üzv olacaqsa, ilk növbədə, monopoliyaya son qoyulacaq və Azərbaycanın gömrük, sərhəd sistemi, Azərbaycanda malların qeydiyyatı sistemi çox şəffaf olacaq. Yəni bunun müsbət və mənfi tərəfləri var. Müsbət tərəfi ondan ibarətdir ki, biz çox asanlıqla dünya ticarət sisteminə inteqrasiya oluruq. Mənfi tərəfi də ondan ibarətdir ki, Azərbyacanın daxili bazarı çökə bilər. Yəni qloballaşma heç də kiçik dövlətlərə xeyir vermir. Vaxtilə Azərbaycanda kiçik bizneslə məşğul olan adamlar Avropaya gedib müəyyən təcrübəni görüb gəlib, onu burada danışırlar. Mən bir dəfə müsahibələrimin birində demişdim ki, əgər siz doğurdan da Avropadakı biznes strukturlarının inkişaf dinamikasına baxsanız, Aropada ərzaq ticarəti yalnız bir neçə brendlərin əlindədir. Azərbaycanda indi biz o prosesləri görürük. Məsələn, ərzaq satışı ilə məşğul olan şirkətlər artıq birləşirlər. Onda bizdə kiçik bizneslə məşğul olan marketlər neynəycəklər? Yəni onlar məcbur olacaqlar ya birləşsinlər, ya bağlansınlar, ya da onların flialı olsunlar. Bunun üçün də məhsul saxlanılması və keyfiyyətli məhsul vacibdir, onu edə biləcəklərmi? Onlar hamısı məhv olub, gedəcəklər. Mən elementar ərzaq sahəsini dedim.\n- Qeyd etdiniz ki, Ümümdünya Ticarət Təşkilatına da daxil olmayanda gömrük sistemində malların qeydiyyata alınmasında şəffaflıq olmur, bunu nəzərə almalı deyilikmi?\n- Doğrudur, mənfi tərəfi odur ki, Ümumdünya Ticarət Təşkilatna üzv olmayanda Azərbaycanda monopoliya qalır, gömrük nəzarəti yenə də monopliyadadır. Ancaq mən yenə də daxili bazarın riskini deyirəm. Təkcə daxili bazarın riski var. Məsələn, azərbaycanlı üçün gələcəkdə kartof, xiyar yetişdirmək, onu Avropadan ucuz almaqdan daha çətin olacaq. Yəni daxili bazarı tənzimləmədən, dünya ticarət sisteminə rəqabətə öyrətmədən bizim daxili bazarmız tez çökəcək. Çünki bizim keyfiyyətli məhsullarımız çox azdır. Bizim deməyimizlə deyil, axı. Azərbaycanın Avropa bazarında rəqabət göstərə biləcək hansı keyfiyyətli məhsulu var? Keyfiyyətli məhsul çox azdır. Bu necə olacaq, bunu necə tənzimləyəcəklər? Bu, çox ciddi məsələdir.\n- Kefiyyətli məhsul istehsal etsinlər və Avropa bazarına keyfiyyətli məshul çıxarsınlar ki, Azərbaycan da Ümümdünya Ticarət Təşkilatına üzv ola bilsin...\n- Bəli, Azərbaycanda bazarı idarə etmək, yəni Azərbaycanın Avropa bazarına inteqrasiyasına nail olmaq üçün ölkə daxilində keyfiyyətə fikir vermək lazımdır. Bizim ölkədə keyfiyyət sıfır vəziyyətindədir. Ekskluziv sayıla biləcək bir neçə ərzaq məhsulunu çıxmaq şərtilə bir məhsulumuz Avropada rəqabətə davamlı deyil. Belə olan halda adamlar Avropa məhsulunu alacaqlar. İndi bir neçə ticarət şəbəkələri var. Tutaq ki, adamlar “Bravo”dan ucuz apelsin, mandarin ala bilirlər, ancaq evinin yanındakı kiçik bir butkaya gəlir, görür ki, “Bravo”da apelsinin qiyməti 1.69 qəpikdir, ancaq evinin yanındakı butkada 2.20 qəpikdir. Təbii ki, gedib “Bravo”dan alacaqlar. Yəni gələn ucuz məhsul yerli bazarı məhv edəcək. Gərək, yerli bazarın məhsulları keyfiyyətli, rəqabətə davamlı olsun. Mən məsələn, konserv məhsullarını yerli şirkətlərdən alıram, istəyirəm şokaladı, peçenyeni də oradan alım, yəni bu olmayandan sonra bizim yerli məhsul məhv olacaq. Camaat gərək, buna diqqət yetirsin.


Ana Səhifə - - Kürün suyu çirkləndikcə, balıqları dadsızlaşır (araşdırma)\nAzərbaycanda Kür möhtacdırlar, Ermənistanda isə içməli suyun 96%-i yeraltı mənbələrdən gəlir\nBakılılar Kürdən asılıdır...\nAzərbaycan ETSN-nin iyun ayının ikinci ongünlüyündə apardığı monitorinqin nəticələrinə görə, Kür çayında Gürcüstan və Ermənistan ərazilərindən təmizlənmədən birbaşa axıdılan məişət tullantıları və sənaye müəssisələrinin çirkab sularının təsiri nəticəsində biogen maddələrin miqdarı normadan dəfələrlə artıq olub. Suyun tərkibindəki spesifik çirkləndiricilərdən fenol və mis birləşmələri yol verilən qatılıq həddini (YVQH) keçib. "Şıxlı-2" məntəqəsində suyun əsas çirkləndiricilərindən olan fenol 4, mis birləşmələri 3, Ağstafaçay məntəqəsində fenol 2, mis birləşmələri 3, Ağstafaçay su anbarında isə fenol 2, mis birləşmələri 3 dəfə YVQH-nı keçib.\n“Avropa Birliyinin himayədarlığı altında “Transsərhəd çayların idarəedilməsində Kür çayı üçün II Mərhələ -Ermənistan, Gürcüstan, Azərbaycan” layihə həyata keçirilir. 2009-cu ilin əvvəllərindən bəri üç dövlət Cənubi Qafqazda transsərhəd çayların mühafizəsi ilə bağlı səth sularının keyfiyyətinə nəzarət proqramına qoşulublar” - deyə Tonoyan qeyd edib.\n“Hazırda Azərbaycan, Gürcüstan və Ermənistanın iştirakı ilə davam etməkdə olan və artıq yerinə yetirilmiş bəzi işlər var. Bu layihələrin məqsədi transsərhəd çayların idarə edilməsində birgə fəaliyyət göstərməkdir” - Japoşvili əlavə edib.


Bakı 2015-in alovu Bakı Metropoliteninə səyahət etdi\n10 İyun 2015 0:00\nVitali Rəhimov məşəllə «28 May» stansiyasına daxil olaraq, stansiya platformasına endi.\nBakıda keçiriləcək birinci Avropa Oyunlarının alovu Azərbaycanın bütün rayonlarını dolaşıb gəzdikdən sonra, təntənəli şəkildə Bakıya gətirilərək, iyunun 12-də açılış mərasimi ilə start götürəcək yarışlara qədər paytaxtın diqqətçəkən məkanlarına aparılır.\nBu gün Bakı 2015 alovunun səyahəti şəhərin əsas mədəniyyət və istirahət mərkəzlərində oldu. Müasir İncəsənət Muzeyi, Heydər Əliyev Mərkəzi, Heydər Əliyev Sarayı və qarşısındakı parkın ardınca, Nizami küçəsi, Fəvvarələr meydanı, Nizami adına Milli Azərbaycan Ədəbiyyatı muzeyi və Qış parkına səyahət edən məşəl daha sonra 28 May meydanına gətirildi.\nBurada estafeti güləş üzrə dünya çempionu Arif Abdullayevdən qəbul edən SSRİ Xalq artisti, pianoçu, bəstəkar Fərhad Bədəlbəyli Bakı metropoliteninin “28 May” stansiyasının qarşısında Vitali Rəhimovа ötürdü. Yunan-Roma güləşçisi olan Vitali Rəhimov 2005-ci il Avropa çempionu, 2008-ci ilin avqustunda Pekində keçirilmiş Yay Olimpiya Oyunlarının 60 kq çəki dərəcəsində gümüş medalının sahibidir. 2009-cu və 2010-cu illərdə dünya çempionatının bürünc medallarını qazanıb. O, məşəllə «28 May» stansiyasına daxil olaraq, stansiya platformasına endi.\nMəşəl estafeti “İçərişəhər” stansiyasına qədər davam etdirildi. Beləliklə, Bakı 2015-in alovu paytaxtın ən çox istifadə olunan ictimai nəqliyyatı ilə səyahət edərək, hava və su məkanlarımızla yanaşı, yeraltı polad magistralımızla da tanış oldu.\nEstafet daha sonra Filarmoniya bağından funikulyora qədər davam etdirildi.\nQeyd edək ki, 12-28 iyun tarixlərində keçiriləcək Bakı 2015 Avropa Oyunları qitə üçün çoxsaylı idman növləri üzrə ilk dəfə keçiriləcək çox maraqlı və innovativ yarışlardır. Birinci Avropa Oyunları, ümumilikdə, 20 idman növü üzrə keçiriləcək və bunlardan 16-sı olimpiya, 4-ü qeyri-olimpiya idman növündə olacaq. Yarışlarda Avropanın müxtəlif ölkələrindən təxminən 6000 idmançının 17 yarış günü müddətində öz ölkələrini təmsil edəcəyi gözlənilir.


Görəsən məndən xoşu gəlir? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 28-08-2013, 23:00\nŞərhlər: Baxılıb: 5439\nSəs ver: BAXA BİLMƏYƏN: Eşqbaz kişi uzun baxışları ilə, müxtəlif jest və mimikalarıyla sizi təsir etməyə çalışar. Sizdən xoşlanan kişi isə sizə çox uzun baxa bilməyən, daha utancaq baxışlı kişidir.\nDAVAMLI SUAL SORUŞAN:\nƏgər çox utancaq bir tip deyilsə, sizi tanımaq üçün suallar soruşar. Bu suallarla həyat tərzinizi anlamağa çalışar.\nQadınlar, iltifatdan və xoş söhbətdən xoşlanarlar. Kişilər, söhbətləri ilə xoşlandıqları qadınları təsir etməyə çalışarlar. Çox içə dönük bir kişi deyilsə, danışma arasında kompliment deyər. İçə dönük kişilər isə asan asan iltifat edə bilməzlər.\nXoşlanan kişi sözləri ilə olduğu qədər jest və mimikalarıyla da nəzakətli görünməyə səy edər. Fiziki olaraq qadına yaxın dayanmağa çalışar. Tez-tez xoşlandığı qadının qarşısına çıxmağa, şirin təsadüflər yaratmağa səy göstərər. Danışarkən səhv etməməyə çalışar və üzündə maneə ola bilmədiyi bir gülümsəmə vardır. İçə dönük kişilər isə sizi görüncə susayarlar və qabıqlarına çəkilərlər.\nMESAJLARI: Cib telefonlarıyla və ya ictimai media yoluyla mesajlaşma sıxlaşdığından, xaricə dönük kişi sizə mesajlar təyin edər və bu mesajlar əksəriyyətlə iltifat məzmunludur. İçə dönük kişi isə özünə etibarı olmadığından mesaj atmağa da çəkinə bilər. İlk addımı sizdən gözləyər.


Temperatur gecə 2-4°, gündüz 8-13° isti, Bakıda gecə 2-4°, gündüz 10-12° isti olacaq.\nAtmosfer təzyiqi normadan yüksək 773 mm civə sütunundan 767 mm civə sütununa enəcək, nisbi rütubət gecə 80-90, gündüz 65-70 faiz təşkil edəcək.\nNaxçıvan Muxtar Respublikasında gündüz əsasən yağmursuz keçəcək, gecə və səhər bəzi yerlərdə duman olacaq.\nTemperatur gecə 2-6°, gündüz 15-20° isti olacaq.\nYuxarı Qarabağ: Xankəndi, Şuşa, Xocalı, həmçinin Xocavənd, Qubadlı, Zəngilan, Laçın, Kəlbəcər və Daşkəsən-Gədəbəy rayonlarında gündüz əsasən yağmursuz keçəcək, gecə və səhər bəzi yerlərdə duman, çiskin olacaq.\nTemperaturun gecə 2° şaxtadan 3°-dək isti, gündüz 5-10°, bəzi yerlərdə 14° isti olacağı gözlənilir.\nQazax, Gəncə, Goranboy,Tərtər, Ağdam, Füzuli və Cəbrayıl rayonlarında gündüz əsasən yağmursuz keçəcək, gecə və səhər bəzi yerlərdə duman, çiskin olacaq.\nTemperatur gecə 3-8°, gündüz 14-19° isti təşkil edəcək.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz və Qusar rayonlarında gündüz əsasən yağmursuz keçəcək, gecə və səhər bəzi yerlərdə duman, çiskin olacaq.\nTemperaturun gecə 1° şaxtadan 4°-dək isti, gündüz 10-15° isti, dağlarda gecə 2-7° şaxta, gündüz 0-2° şaxta olacağı gözlənilir.\nMərkəzi-Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan və Neftçala rayonlarında gündüz əsasən yağmursuz keçəcək, gecə və səhər bəzi yerlərdə duman, çiskin olacaq.\nTemperaturun gecə 1-6°, gündüz 15-20° isti olacağı gözlənilir.\nMasallı, Yardımlı, Lerik, Lənkəran və Astara rayonlarında gündüz əsasən yağmursuz keçəcək, gecə və səhər bəzi yerlərdə duman, çiskin olacaq.\nTemperaturun gecə 4-6°, gündüz 13-18° isti, dağlarda gecə 0-5° şaxta, gündüz 7-12° isti olacağı gözlənilir.\n30 mart 2014 15:52\n25 mart 2014 11:43\n9 mart 2014 21:36\n9 mart 2014 19:48\n9 mart 2014 19:12\n9 mart 2014 19:08\n9 mart 2014 18:27\n9 mart 2014 15:24\n9 mart 2014 14:21\n9 mart 2014 14:19\n9 mart 2014 13:25\n9 mart 2014 12:06\nSag olun melumat ucun....\n9 mart 2014 12:03\n9 mart 2014 12:01\n9 mart 2014 11:56\n9 mart 2014 11:50\n9 mart 2014 11:38\n9 mart 2014 11:27\n9 mart 2014 11:10\n9 mart 2014 10:09\n9 mart 2014 09:57\n9 mart 2014 09:53\n9 mart 2014 09:12


Aktivist rəssamlar qrupu görüş keçirilib MANERA.AZ » Manera.Az\nUluslararası Aktivist Sənətçilər Birliyi (UASB) və Uluslararası Qadın Rəssamlar Birliyinin üzvlərindən ibarət aktiv rəssamlar qrupunun Sumqayıt Dövlət Rəsm Qalereyasında şəhərdəki yaradıcılıq birliklərinin üzvləri və ictimaiyyət nümayəndələri ilə görüşü keçirilib.\nMANERA.AZ-ın məlumatına görə, görüşün keçirilməsində məqsəd UASB ilə Sumqayıt rəssamlarının birgə əməkdaşlığına nail olmaq və onların xarici ölkələrdə tanıdılmasına təkan verməkdir.\nTədbiri giriş sözü ilə açan şair İbrahim İlyaslı UASB haqqında məlumat verib. Bildirib ki, birliyin həyata keçirdiyi “Yurdumuzu qarış-qarış gəzək” layihəsinin burada gerçəkləşməsi Sumqayıt mənzərələrinin rəssamların əsərləri vasitəsilə ölkə hüdudlarından kənarda tanıtmasına xidmət edəcək.\nBirliyin sədri, tanınmış rəssam Nəvai Metin çıxışında rəhbərlik etdiyi qurumun əsas şüarının sülh, sənət və sevgi olduğunu bildirib. O, daha sonra Azərbaycanda təşkil olunan sərgilərlə xarici ölkələrdə təşkil olunan sərgilərin fərqli cəhətlərindən söz açıb. Qeyd edib ki, Azərbaycanda keçirilən fərdi sərgilər rəsmi xarakter daşıyır. Lakin, Türkiyədə fərdi sərgisi təşkil olunan rəssam sərgi zamanı canlı rəsm çəkir ki, bu da tamaşaçılar tərəfindən daha təbii qarşılanır. Rəssam bu ənənənin qardaş Azərbaycanda da tətbiqinin vacibliyini vurğulayıb.\nSənətşünas Ziyadxan Əliyev müstəqil ölkəmizin rəssamlıq sənətini sovet Azərbaycanının rəssamlıq sənəti ilə müqayisə edərək bildirib ki, əvvəl rəssamlara lazım olan azadlıq yox idi, indi isə bu var, lakin keyfiyyət məsələsi arxa plandadır. Bu problemin aradan qaldırılması üçün rəssamlar öz üzərlərində ciddi işləməlidirlər.\nGörüşdə, həmçinin Azərbaycan Rəssamlar İttifaqının Sumqayıt bölməsinin yaradılması təklif olunub.\nSonda dərnəyin üzvü Nahid Hüseynov “Balaca aktivist” mükafatına layiq görülüb.Бесплатные шаблоны для 10.5Forex Портал для чайников


Məlumdur ki, orqanizm maye kimi yalnız təmiz suyu qəbul edir, digər içkiləri isə xörək “sanır”, çünki tərkibində kalorilər var.\nMilli.Az Rusiya mətbuatına istinadən bildirir ki, suyun sutkalıq norması 1,5 litr təşkil edir. Ən faydalısı isə 1 stəkan suyu səhər-səhər acqarına içməkdir.\nMineral sulara gəlincə, mütəxəssis tövsiyyəsi olmadan yalnız süfrə mineral suyunu içmək olar və bu zaman onun tərkibindəki duzun miqdarına diqqət yetirmək lazımdır: 1 litrə 1 qramdan da az.\nÇayı faydalı edən katexinlərdir - bunlar sərbəst radikalların ziyanlı təsirinin qarşısını alır. Yaşıl çay hipotoniklərə (qan təzyiqi aşağı olanlara) məsləhət görülmür, çünki arterial təzyiqi aşağı salır. Çay iki dəqiqə dəmlənərsə, tonusu artıran effekt yaradır, 5 dəqiqə dəmlənərsə, sakitləşdirici təsir edir, 6 dəqiqə dəm alarsa, tərkibindəki bütün efir yağları uçub gedir.\nŞirələrdən daha çox fayda götürmək üçün bir neçə şərtə əməl etmək gərəkdir: onları yalnız təzə meyvə-tərəvəzdən çəkin, çəkən kimi, vitaminləri ölməmiş için. Həmçinin mütəxəssislər bildirirlər ki, təzə şirəyə yarıbayarı su qatmaq lazımdır. Çünki tərkibindəki şəkər qanda şəkəri artırır, diş emalını korlayır. Bundan başqa, şirəni öynələr arası, qəlyanaltı kimi qəbul etmək lazımdır. Heç bir halda səhər yeməyinizi şirə ilə başlamayın: acqarına içilən şirə qida borusunun və mədənin selikli qişasını qıcıqlandırır, mədə pozuntusuna və xorasına yol açır.\nKakao qanda hemoqlobinin miqdarını almadan, nardan, çuğundurdan daha yaxşı qaldırır. Yalnız böyrəkləri, mədəaltı vəzi, qaraciyəri xəstə olanlara kakao içmək ziyandır.\nMaragli basliqi var xeberin )) beyendim\nBir ara her seher duranda iliq su icirdim,indi yaddancixib\nMen seherler ac qarina su icirem.Soyuq aylarda biraz cetindi ama mumkundu..\nMən heç su içə bilmirəm.Yaydaa bir təhər içirdim,indi demək olar heç yadıma düşmür su içmək\nÇay iki dəqiqə dəmlənərsə, tonusu artıran effekt yaradır, 5 dəqiqə dəmlənərsə, sakitləşdirici təsir edir, 6 dəqiqə dəm alarsa, tərkibindəki bütün efir yağları uçub gedir.\n№ 4 - Müəllif: Sara___2014\nFaydali xebere gore cox sagol bacim menim kakaonun bele faydali oldugun bilmirdim\nHə bunları bilirdim,səhər=səhər acqarına su içirəm....Təşəkkürlər...\nMen de her seher ac qarina 1st iliq su içirəm,,gun ərzində də 2lt icmeye çalışıram!Təşəkkürlər Aysuncum!


Nobel qardaşlarının ev-muzeyi Şərq üslubunda bəzədilib\nBakıda səfərdə olan Nobel nəslinin nümayəndələri No-bel qardaşlarının neft çıxardıqları ərazilərə baş çəkib, bir sıra görüşlər keçirib və Nobel qardaşlarının Fəhla prospektindəki ev muzeyində olublar.\nMüasir üslubda, incə zövqlə təmir olunmuş evdə Nobel qardaşları-na məxsus portretlər, digər neft maqnatları və Balaxam neft mədənlə-rini əks etdirən fotoşəkillər, çeklər, səhmlər, Bakı şəhərinin qədim təs-virləri, ev əşyaları, mebel dəsti, kitab və lüğətlər, ailəyə məxsus qro-mofon, Şərq üslubunda yerə salınmış qədim Azərbaycan kimi qonaq-larda böyük təəssürat yaratdı.\nNobel qardaşları nəslinin davamçısı Turbien Nobel gördüklərindən məmnun qaldığını bildirdi. Vurğuladı ki, Azərbaycana gəlməkdə məq-səd ata babam Lüdviq Nobeli milyonçu edən ölkə ilə tanış olmaqdır. Onun sözlərinə görə, bir vaxtlar ata babasma məxsus şirkətdə çalışan isveçlilərin ailə üzvləri də Azərbaycanı görmək arzusundadırlar.\nNobel Asossiasiyasının rəhbəri Tomas Tüden Azərbaycanın iqtisa-di inkişafını, ölkəmizin Avropanın enerji ehtiyatları ilə təmin etmək niy-yətində olmasını yüksək qiymətləndirmişdir: "Nobel qadaşlarının ev muzeyinin yenidən qurulması, əsaslı təmir olunması bizi çox sevindir-di. Biz bu təəssüratlarımızı mütləq İsveçə aparacağıq".\nNümayəndə heyəti 1941-1945-ci illərdə faşizm üzərində qələbə, müasir dünyada isə dinclik və sülh naminə Azərbaycan neftinin verdi-yi töhfələri yüksək dəyərləndirdi. Bildirdi ki, Azərbaycan nefti nəinki region, hətta bütün Avropa üçün əsas enerji mənbəyi hesab edilir.\nBu və digər amilləri əsas götürən Nobel qardaşlarmın nümayəndə-ləri Azərbaycan neftinin Nobel mükafatma layiq görülməsini təklif etdi-lər. Onların fikrincə, buna çoxlu əsaslar vardır. Nobel qardaşları məhz Azərbaycan neftinin hesabına milyonçu olublar, Bakı neftindən gələn vəsait hesabına 1901-ci ildə Nobel mükafatını təsis ediblər. Nobel qar-daşlarmın vəsiyyətnaməsində də bu xüsusilə qeyd edilir ki, mükafatın yüksək səviyyədə təqdimatı və yaşaması Bakı neftinin gəlirləri əsasın-da həyata keçirilib.\nTurbien Nobel qeyd etdi ki, Azərbaycan bunun üçün Norveç parla-mentində sözügedən işlə məşğul olan kornitəyə müraciət etməlidir. Nobel nəslinin davamçıları bunun üçün Azərbaycana istənilən dəstəyi göstərməyə hazır olduqlarını bildirdilər.\nSəs.- 2007.- 20 oktyabr.- S. 12.


Tahir Kərimov Salyandakı villasını neçiyə satır? Qalmaqallı veriliş bağlandı – VİDEO Xarici kantorlara giriş qadağan edilir – P Müəllimlərin əməkhaqqı artırılacaq – RƏSMİ Azay Quliyev şikayətləri dinlədi – FOTO General Çovdarovın şok mesajı:”Polkovniki Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y Türkiyədə seçki başa çatdı\n01 Noyabr 2015 / 18:38 / Baxış sayı: 1295 Türkiyədə bu gün keçirilən təkrar parlament seçkiləri artıq başa çatıb. Virtualaz.org saytı xəbər verir ki, bu barədə Türkiyənin Mərkəzi Seçki Komissiyası məlumat yayıb.\nQeyd edək ki, Türkiyədə siyasi partiyalara yerli vaxtla saat 22:00-dək seçkilərlə bağlı şərh vermək qadağan edilib. Seçkilərdə 16 siyasi partiyanın nümayəndəəri iştirak edib. Yerli vaxtla saat 08:00-də başlayan təkrar seçkilər saat 17:00-da başa çatıb. Xatırladaq ki, Türkiyənin 78 milyonluq əhalisinin 54 milyonu seçkilərdə səs vermək üçün qeydiyyatdan keçmişdi. Daha 2,9 milyon vətəndaş isə xarici ölkələrdə səs verib.\nSəsvermə ölkə boyu 175 min seçki məntəqəsində Türkiyənin şərqində səhər saat 7-dən 4-ə qədər, qərb bölgələrdə isə səhər 8-dən axşam 5-ə qədər davam edib.\nTürkiyədə exit-polların keçirilməsinə icazə verilmir və ilkin nəticələrin yerli vaxtla axşam saat 18:00-a qədər məlum olacağı gözlənilmir.


Seçki bülletenlərinin çapına başlanılıb – Seçkilər\n20 proven ways invest in business making money at home on the internet without cheating 15 ways 5 real ways how to earn a beginner real earnings on the internet with the withdrawal of money 15 simple ways 5 easy ways where can i invest money now\nby admin March 24, 2018 March 26, 2018 0711\nBu gün Azərbaycanda aprelin 11-nə təyin edilmiş prezident seçkiləri ilə əlaqədar seçki bülletenlərinin çapına başlanıb. Mərkəzi Seçki Komissiyasının 6 mart tarixli qərarına əsasən prezident seçkiləri ilə əlaqədar 5 milyon 347 min 803 bülleten çap olunacaq.\nSeçki Məcəlləsinə uyğun olaraq bülletenlərin çap prosesi seçki gününə 10 gün qalmış, yəni aprelin 1-dək yekunlaşmalıdır. Mərkəzi Seçki Komissiyasının (MSK) sədri Məzahir Pənahov bildirib ki, seçki bülletenlərinin dərci bir həftə ərzində yekunlaşacaq. Seçki bülletenləri seçki dairələrinə səsverməyə gününə 5 gün qalmış, seçki məntəqələrinə isə səsverməyə 3 gün qalmış çatdırılacaq.\nSeçki bülletenləri Naxçıvan Muxtar Respublikasındakı seçki dairələrinə, sonra Azərbaycanın digər ucqar rayonlarındakı dairələrə, ən sonda isə Sumqayıt, Abşeron və Bakıdakı seçki dairələrinə paylanacaq.\nATƏT DTİHB Bakıya gəlir\nadmin February 19, 2018 February 21, 2018\nPrezident seçkiləri üçün nə qədər bülletenin hazırlanacağı məlum olub\nadmin March 6, 2018 March 31, 2018\nadmin March 17, 2018 March 26, 2018


PAŞA Bank 5 yeni tarifinin şərtlərini açıqladı Marja.az - Azərbaycanın iqtisadi xəbərlər saytı\nPAŞA Bank 5 yeni tarifinin şərtlərini açıqladı\nPAŞA Bank kiçik və orta sahibkarlar üçün təqdim etdiyi yeni hesablaşma-kassa xidmətləri paketinin şərtlərini açıqlayıb. Tarif paketləri çərçivəsində müəyyən əməliyyatlarda komissiyaların tətbiq edilməməsi diqqəti cəlb edir.\n"Marja" xəbər verir ki, paket "Klassik", "Elektron", "Biznes", "Aktiv" və "Premium" adlı tariflərdən ibarətdir.\n“Klassik” tarif biznesə yeni başlamış və hesab üzrə kiçik həcmli əməliyyatlar aparan biznes sahibləri üçün nəzərdə tutulub. Tarifə 1000 manatadək pulsuz nağdlaşdırma və 3 min manatadək milli valyutada pulsuz köçürmələr daxildir. Müştəriyə korporativ və ya “Tacir Kart" hədiyyə olunur.\n"Elektron" tarif ölkədaxili ödənişlərdən aktiv istifadə edən biznes sahibləri üçün nəzərdə tutulub. Bu tarifə - güzəştli tarif ilə nağdlaşdırma və 50 min manatadək yerli valyutada pulsuz köçürmələr daxildir. Müştəriyə güzəştli tariflə POS-terminal, korporativ / “Tacir Kart" hədiyyə olunur.\n"Biznes" tarifi ölkədaxili nağd və nağdsız ödənişlərdən istifadə edən biznes sahibləri üçün nəzərdə tutulub. Bu tarifə 10 min manatadək pulsuz nağdlaşdırma, 30 min manatadək yerli valyutada pulsuz köçürmələr daxildir. Müştəriyə güzəştli tariflə POS-terminal, korporativ / “Tacir Kart" hədiyyə olunur.\n“Aktiv” tarifi yerli və beynəlxalq köçürmələrdən aktiv istifadə edən biznes sahibləri üçün nəzərdə tutulub. Tarifə 30 min manatadək yerli valyuta ilə, 20 min dollaradək xarici valyuta ilə pulsuz köçürmələr, eyni zamanda 20 min dollaradək pulsuz valyuta mübadiləsi daxildir. Müştəriyə güzəştli tariflə POS-terminal, korporativ / “Tacir Kart" hədiyyə olunur.\n“Premium” tarifi bank əməliyyatlarından böyük həcmdə istifadə edən biznes sahibləri üçün nəzərdə tutulub. Tarifə 100 min manatadək yerli valyutada , 40 min dollaradək xarici valyutada pulsuz köçürmələr və 40 min dollaradək pulsuz valyuta mübadiləsi daxildir. Müştəriyə güzəştli tariflə POS-terminal, korporativ / “Tacir Kart" hədiyyə olunur.\nXəbər verdiyimiz kimi, Azərbaycanın aparıcı korporativ bankı PAŞA Bank bazara yeni hesablaşma-kassa xidmətləri paketini təqdim edir. Məhsul kiçik və orta sahibkarlar üçün nəzərdə tutulur. Tarif paketləri hesablaşma-kassa əməliyyatlarının yerli və beynəlxalq ödənişlər, nağd vəsait ilə əməliyyatlar, valyuta əməliyyatları, korporativ kartlar, akvayrinq və s. kimi əsas xidmətlərdən ibarətdir.\n28 Sentyabr 2018 , 08:58


Landşaft dizaynı üzrə iş elanları - Maraqlıdır\nLandşaft dizaynı üzrə iş elanları\nNə edirlər: Landşaft memarları parklar və digər açıq məkanlar dizayn edirlər. İş mühiti: Landşaft memarları vaxtlarının çoxunu ofislərdə keçirirlər, burada dizaynlar yaradırlar, modellər hazırlayırlar və müştərilərlə görüşürlər. Qalan vaxtlarını iş yerlərində keçirirlər. Necə Bir Olmaq olar: Bütün dövlətlər landşaft memarlarının lisenziya almasını tələb edir. İş perspektivi: Landşaft memarlarının məşğulluğunun növbəti on il ərzində az və ya heç bir dəyişiklik göstərməyəcəyi proqnozlaşdırılır.\nMəşğulluq və Karyera\nLandşaft dizayneri işləri\nDizayn Studiya: Planlayıcı 1\nLandşaft Memarları və Dizaynerləri\nlandşaft memarı işləri\nLandşaft memarlığı işləri\nBütün Avstraliyada landşaft dizayneri işləri\nƏLAQƏLİ VİDEOYA İZLƏ EDİN: Hansı Landşaft Dizaynı Dərəcəsi Sizin Üçündür?\nBütün hüquqlar qorunur. Lisenziya altında istifadə olunur. Siz serverdəki təhlükəsiz brauzerdən bu sayta daxil olmağa çalışırsınız. Lütfən, skriptləri aktivləşdirin və bu səhifəni yenidən yükləyin. Daha əlçatan rejimi yandırın. Daha əlçatan rejimi söndürün. Lent əmrlərini atlayın. Əsas məzmuna keçin. Veb saytımızdakı təcrübənizi optimallaşdırmaq üçün kukilərdən istifadə edirik. Bu qutunu bağlamaqla siz bu cihazda kukiləri qəbul etmiş olursunuz. Əlavə məlumat üçün Məxfilik Siyasətimizə baxın.\nİngilis ABŞ. 50 ildən artıqdır ki, biz dəyərlərimizi Dizayn Gücü və İnsanlara İnam əsasında formalaşdırmışıq. Landşaft Formlarında gördüyümüz işlərə çox ciddi yanaşırıq - ən yaxşı olmaq istəyirik. Biz özümüzü çox ciddi qəbul etməməyə çalışırıq və yol boyu bir az əylənirik!\nKomandamıza Qoşulun. Landscape Forms yüksək dizaynlı sayt mebeli və qabaqcıl LED işıqlandırmanın inteqrasiya olunmuş həllərində sənaye lideridir. 50 ildən artıqdır ki, biz dizaynerlərə və digər müştərilərə açıq məkan təcrübəsini artıran gözəl, funksional mühitlər əldə etməyə kömək edən sayt mebelləri istehsal etmişik.\nBizim sirrimiz sadədir. Dizayn, Mədəniyyət və Əl sənəti etdiyimiz hər şeyi idarə edir. Landscape Forms, Inc. Michigan Ave. Kalamazoo, MIRichland, MILlandscape Forms Midlink Facility E. Cork St. Facebook LinkedIn Instagram Pinterest.\nMilli Karyera Xidmətindən necə istifadə etdiyiniz barədə məlumat toplamaq üçün kukilərdən istifadə edirik. Bu məlumat vebsaytın mümkün qədər yaxşı işləməsi və xidmətlərimizi yaxşılaşdırmaq üçün istifadə olunur. Siz istənilən vaxt kuki parametrlərinizi dəyişə bilərsiniz. Landşaft İnstitutu tərəfindən tanınan bir dərəcə və ya aspirantura ixtisası ala bilərsiniz.\nİş siyahıları ASLA-nın San Dieqo Bölməsi tərəfindən idarə olunur · İş Kapitanı – Landşaft Memarlığı · Peşəkar Landşaft · Landşaft Dizayneri · Layihə Meneceri.\nNaviqasiyaya keçin. İş elan etməkdə maraqlı olan işəgötürənlər, lütfən, iş elanını larpinfo umass elektron poçtuna göndərin. Departamentin facebook səhifəsində ən son iş elanları da ola bilər. ZEN Associates, Inc. Bizim Boston və Vaşinqton DC metro ərazilərində gördüyümüz işlərə həvəsli 60 nəfərdən çox işçi heyəti ilə ofislərimiz var. Bu mövqe saytın planlaşdırılması, hovuzlar, hörgü, əkin, şəhər və landşaft dizaynı, qrafik və texniki istehsalı təmin etməklə bizim artan Landşaft Memarlığı təcrübəmizə dəstək verəcəkdir. Biz həm dövlət, həm də özəl sektora xidmətlər təqdim etdiyimiz üçün layihə təcrübələri müxtəlif olacaq.\nLandşaft memarları parkların və kampusların, istirahət obyektlərinin, bizneslərin, şəxsi evlərin və digər açıq yerlərin açıq məkanlarını dizayn edirlər. Landşaft memarları cəlbedici və funksional ictimai parklar, bağlar, uşaq meydançaları, yaşayış sahələri, kollec şəhərcikləri və ictimai yerlər dizayn edirlər. Onlar həmçinin bu mühitlərdə binaların, yolların, keçidlərin, çiçəklərin, kolların və ağacların yerlərini planlaşdırırlar. Landşaft memarları bu sahələri elə layihələndirirlər ki, onlar təkcə istifadəsi asan deyil, həm də təbii mühitlə harmoniya olsun. Landşaft memarları öz işlərində müxtəlif texnologiyalardan istifadə edirlər.\nBiz məzmunu fərdiləşdirmək və trafikimizi təhlil etmək üçün kukilərdən istifadə edirik.\nSorğunuza uyğun gələn İş elanları burada göstərilir. SimplyHired bu işəgötürənlər tərəfindən kompensasiya edilə bilər ki, bu da SimplyHired-i iş axtaranlar üçün pulsuz saxlamağa kömək edir. SimplyHired, axtarış şərtləriniz və SimplyHired-dəki digər fəaliyyətlər kimi işəgötürən təklifləri və uyğunluq kombinasiyası əsasında İş Elanlarını sıralayır. Əlavə məlumat üçün SimplyHired Məxfilik Siyasətinə baxın. Akkreditə olunmuş universitetdən landşaft memarlığı və dizaynı üzrə dərəcə, üstəlik peşəkar dizayn ofisində beş-yeddi illik təcrübə. Landşaft dizaynı prinsiplərini başa düşmək və tətbiq etmək bacarığı nümayiş etdirilmişdir ....\nBütün hüquqlar qorunur. Lisenziya altında istifadə olunur. Siz serverdəki təhlükəsiz brauzerdən bu sayta daxil olmağa çalışırsınız. Lütfən, skriptləri aktivləşdirin və bu səhifəni yenidən yükləyin. Daha əlçatan rejimi yandırın. Daha əlçatan rejimi söndürün.\nLandşaft Memarı / Graduate Landscape ArchitectTBLD, Manly, NSW Thompson Berrill Landşaft Dizaynı (TBLD) yaradıcı çoxşaxəli bir firmadır.\nArtan müntəzəmliklə insanlar yaşadıqları, işlədikləri və oynadıqları açıq məkanlardan həzz almağı seçirlər. Landşaft dizaynerləri və memarlar bu açıq məkanları ailələr, bizneslər və bələdiyyələr üçün həyata keçirməyə kömək edir. Onlar açıq məkan üçün ən yaxşı forma və funksiyanı yaratmaq üçün çiçəkləri, kolları, ağacları, hovuzları, verandaları, səkiləri və s. yerləşdirmək üçün lazımi təcrübəyə və gözə malik olan yaradıcı vizyonerlərdir.\nƏLAQƏLİ VİDEO: İşdə: Bağ/Landşaft Dizayneri\nBu işin ən faydalı tərəfi nədir? Bu işin ən faydalı tərəfi belə böyük bir qrup insanla işləyə bilməkdir. Müştərilər fantastikdir və onlar üçün etdiklərinizi həmişə yüksək qiymətləndirirlər. Ümumi məlumat: Landşaft dizaynerləri tez-tez landşaft dizaynı, quraşdırma və tikinti sahəsində tam xidmətlər təklif edən abadlıq şirkətləri üçün işləyirlər. Onlar bəzən biçin, ağac və kol xəstəliklərinə qarşı mübarizə, çəmənliyin həddindən artıq səpilməsi, dekorativ budama və qar şumlama xidmətləri göstərirlər. Dizayner olaraq siz planlar çəkirsiniz, bitki və materialları seçirsiniz və müştəri üçün keyfiyyətli mənzərə yaratmaq üçün istənilən əlavə strukturları quraşdırırsınız.\nBu sizin kimi səslənirsə, bu gün müraciət edin! TLC Landscaping bu qış qarın təmizlənməsinə kömək etmək üçün təcrübəli avadanlıq operatoru axtarır.\nİş nəticələrinə keçin. Nəticələri dəqiqləşdirmək üçün keçin. Karyeranızda növbəti addımı atmağa və sonsuz imkanlara malik böyüyən bir şirkətdə əsas oyunçu olmağa hazırsınızmı? Təfərrüatlara baxın Təminat menecerinin köməkçisi. Layihə menecerinin köməkçisi üçün Cameronda yaxşı qurulmuş və dinamik komandamıza qoşulmaq üçün çox maraqlı fürsət açıldı.\nAşağıda BC landşaft memarları, tələbələr və təcrübəçilər üçün iş imkanı elanlarının siyahısı verilmişdir. Bütün siyahılara görə yalnız siyahı yerləşdirən şəxs və ya təşkilat məsuliyyət daşıyır. Zəhmət olmasa, iş yerləşdirərkən lazımi diqqət və diqqətdən istifadə edin.\nCopyright © kech.live | Landşaft dizaynı üzrə iş elanları...


Helikopter və təyyarələr yenidən Bakı səmasında – Yenicag.Az\nAna Səhifə Hərbi Helikopter və təyyarələr yenidən Bakı səmasında\nHelikopter və təyyarələr yenidən Bakı səmasında\nYeni Çağ Media Qrupu – İyun 22, 2018 - 10:23\nAzərbaycan Hərbi Hava Qüvvələrinin helikopter və təyyarələri Bakıda keçiriləcək hərbi paradın məşqlərini davam etdirir.\nYenicag.az-ın məlumatına görə, bu gün səhər saatlarında aviasiya vasitələri Bakı səmasında növbəti uçuşlar edib.\nMəşqlər Azərbaycan bayrağı və Heydər Əliyevin portretini daşıyan iki helikopterin uçuşu ilə başlayıb.\nArdınca helikopter və təyyarələr Bakı buxtası üzərində uçuşlar edib.\nBakı, helikopter, Hərbi Hava Qüvvələri, təyyarə,


Su, qaz, işıq xidməti (xırda) sahibkarlığa qənim kəsilib. | AARinfo.az\nMay 26, 2020 - AARinfo.TV, Cəmiyyət, GÜNÜN XƏBƏRLƏRİ\nYazılı qanun-qayda yox, yazılmamış “reket qaydaları” qüvvədədir.\nKoronavirusepidemiyası ilə bağlı xüsusi karantin rejimindən ən çox ziyan çəkənlərin xırda sahibkarlıqla məşğul olan ticarət köşklərinin olduqlarını deyə bilərik. Özəlliklə, bərbərliklə ailələrini dolandıranlarınbizneslərindən“təcrid edilməsi” saç-saqqal qırxmaqla dolananları gündəlik çörək pulundan məhrum edib. 20 gündür qadağa götürülsə də, bu yol kommunal xidmət qurumlarının “reket rejimi” qaydaları işə düşüb. Başlıca “reketlik” qaydası qanunda və təbii ki, NK-nın qərarında nəzərdə tutulmadığı halda, fiziki şəxslər, məişət abonentlərinin sayğaclarla təchiz edilməsinə görə üçqat-dördqat həcmdə ödəniş tələb edilməsindətətbiq edilir. Sabunçu rayonu, Bakıxanov qəsəbəsi, Axundov küçəsi, 13 saylı binanın qarşısındakı sahibkarlıq köşkü on ilə yaxındır ki, su, işıq, qazla təmin olunub və bu ünvana yerini dəyişməzdən öncəki on ildə də bütün kommunal və rabitə xidmətləri ilə təchiz edilib. Özü də köşkün yiyəsi əlil-istehlakçının vəsaiti hesabına. Birdən-birə Sabunçu sukanal idarəsinə yeni təyin olunan rəis 22 may 2020 -ci ildə köşkə gələn su xəttini kəsərək bərbərliklə məşğul olan əlilin sahibkarlıq fəaliyyətinə qadağa qoyub. Yeni rəis sayğac quraşdırılmasına görə fiziki şəxsdən 700 manat tələb edir. Üç gündür “Azərsu ASC” prezidentinə elektron hökumət portalı araçılığı ilə edilən online müraciət qəbul edilsə də, hələ də su xətti bərpa olunmayıb. Eləcə də digər dövlət qurumlarına və hüquq mühafizə orqanlarına edilən müraciətlərə də heç bir cavab verilməyib. Bu isə bərbərliklə dərman -çörək pulunu çıxaran zavallı əlilin , ən azı, iyunun 1-ə kimi ac-susuz qalması deməkdir. “Azərsu” rəsmilərinin diqqətinə çatdırırıq ki, NK-nın 17.07.2014 tarixli 262 saylı qərarının 6.5 bəndinə əsasən, FİZİKİ ŞƏXSLƏRİN SAYĞACLARLA TƏCHİZ EDİLMƏSİ, ONLARIN QURAŞDIRILMASI VƏ DƏYİŞDİRİLMƏSİ SU TƏCHİZATI MÜƏSSİSƏSİNİN HESABINA HƏYATA KEÇİRİLİR. Bəyəm hansısasu idarəsinin rəisinin, yaxud “su prezidenti”nin özünün qaydası NK qərarından üstündür? Eyni zamanda, 200 manat həddində olan sayğaca görə 700 manat tələb edilməsi hansı qanunda yazılıb?\nBir məsələni də vurğulamaq yerinə düşər, kommunal xidmətlər sektorunun qanunsuzluğu o həddə çatıb ki, “ASAN XİDMƏT” elektron hökumət portalında, online ödəniş terminallarında abonentlər qanunda -qərarda nəzərdə tutulmayan “əhali-qeyri-əhali” qrupuna bölünür. Belə bölgədən daha çox yararlanan da, su xidmətidir. Halbuki, yuxarıda vurğuladığımız kimi, yazılı qanun-qaydalarda su, işıq abonentləri “fiziki şəxs -hüquqi şəxs”, qazdan istifadə edənlər isə “məişət abonentləri -sənaye abonentləri” kimi bölünürlər. Kommunal xidmət sektorunun “reketqaydaları”nıgözüyumulu tətbiq edən Prezident yanında Vətəndaşlara Xidmət və Sosial İnnovasiyalar üzrə Dövlət Agentliyinin “ASAN XİDMƏT” yetkililərinin diqqətinə NK-nın “Qazdan istifadə qaydaları haqqında” 23.05.2011 tarixli 80 saylı qərarının 4.2 və “Elektrik enerjisindən istifadə qaydaları haqqında “ 02.02.2005 tarixli 18 saylı qərarının 7.9 bəndlərini bir daha çatdırırıq :4.2.” MƏİŞƏT QAZ QURĞULARININ İSTİFADƏSİ ÜÇÜN QAZ SAYĞACI QAZ PAYLAYICISININ VƏSAİTİ HESABINA TƏCHİZ EDİLİR, QURAŞDIRILIR VƏ DƏYİŞDİRİLİR “ Məişət qaz qurğuları dedikdə isə saatda 10 kubmetrə qədər qaz sərf edən qurğular başa düşülür. 7.9. “FIZIKI ŞƏXS OLAN İSTEHLAKÇILARIN SAYĞACLARLA TƏCHİZ EDİLMƏSİ, ONLARIN QURAŞDIRILMASI VƏ DƏYİŞDİRİLMƏSİ ENERJİ TƏCHİZATI MÜƏSSİSƏSİNİN HESABINA HƏYATA KEÇİRİLİR “.\nBu yazılı qanun-qayda, bu da yazılmamış rüşvət -korrupsiya qaydaları. Hansı üstündür ?Hələ ki, yazılmayan qanun -qaydalar Konstitusiyanı üstələyir və tədbir görülməsi də gözlənilmir. ..


Rusiyanın hərbi gəmisi Latviyanın su sərhədi yaxınlığında müşahidə edilib - Report.az\nRusiyanın hərbi gəmisi Latviyanın su sərhədi yaxınlığında müşahidə edilib Rusiyanın hərbi gəmisi Latviyanın su sərhədi yaxınlığında müşahidə edilib 22 May, 2015 18:06 Bakı. 22 may. REPORT.AZ/ Latviyanın dəniz sərhədinin 11,11 kilometr yaxınlığında Rusiyanın hərbi gəmiləri müşahidə edilib."Report" "RİA Novosti"yə istinadən xəbər verir ki, bunu Latviya hərbçiləri bildirib. "Mayın 22-də Latviyanın su sərhədlərindən, xüsusi iqtisadi zonasından 6 dəniz mili (11,11 km - S.İ.) aralı Rusiya Hərbi Dəniz Donanmasının "Passat 570" tipli kiçik raket gəmisi müşahidə edilib", - Latviya Milli Silahlı Qüvvələrinin rəsmi "twitter" səhifəsində vurğulanıb. Xəbərə görə, Rusiya Müdafiə Nazirliyi hadisəni hələlik şərh etməyib. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Nuşirəvan Məhərrəmli: “Xoşqədəmlə bağlı dəfələrlə xəbərdarlıq etmişik...” - MÜSAHİBƏ\n7 Oktyabr 2015 14:10\n- Çox təəssüf ki, bu cür yanaşmalar mövcuddur. MTRŞ televiziya və radio yayımı haqqında dövlət siyasətini həyata keçirən orqandır. Azərbaycan efirində baş verən bütün məsələlərə birbaşa müdaxilə etmək səlahiyyətində olan orqandır və hansı televiziya kanalının hansı saatda veriliş verməsini biz yox, bunu televiziya kanalı özü müəyyənləşdirir. Amma cəza mexanizmi tətbiq olunarkən həmin verilişin nə vaxt yayımlanması və göstərilməsini biz müəyyən etməliyik. Bu özbaşına, istənilən saatda olmaz ki... Bilirsiniz bir nümunə deyim. Vaxtilə türkiyəli həmkarlarımız bizə danışırdılar ki, onlar telekanallardan xalq musiqisini yayımlamağı tələb ediblər. Telekanallar isə gecə saat 4-də xalq musiqisini efirə veriblər. O vaxt isə heç kəs ona baxmayıb. Yəni efirin bu cür üsulları var. Elə buna görə də bu cür danışıq sadəcə, bir az mənim üçün anlaşılan deyil. (apa)